Aida Cirujales - Wikipedia\nSi Cirujales kan 2019\nRetiradong paratukdo, parasurat\nSi Aida Brosas Cirujales (namundag, Hunyo 5, 1952, Tiwi, Albay) sarong retiradong Bikolanang paratukdô sa pampublikong eskwelahan, asin parasurat nin mga tigsik, rawitdawit, balagtasan, mga talumpati asin liriko nin kanta. Siya minimidbid na Tigsik Queen sa Camarines Sur asin iyo an kagsurat kan librong Tigsik (2008) na ipinublikar kan Nasyunal na Komisyon para sa Kultura asin kan Arte (NCCA). Nag-eerok siya sa Syudad nin Naga asin nagtukdô sagkod na magretiro sa Gainza Central School.\nNagin siyang pinalista sa Premio Tomas Arejola para sa Literaturang Bikolnon kan taon 2007. Nagin parasurat nin tigsik sa Bikol Daily, asin Bicol Mail, nadangog man an saiyang mga rawitdawit sa programang "Sa Pagtabang Sana" sa DZGE sa Canaman, Camarines Sur, asin debate sa programang "Taragboan" sa parehong istasyon.\nKagsurat siya kan himno munisipal kan Gainza asin Tanog Mo, Tanog Ko (2017). Myembro siya kan Sumaro Bikolnon, sarong organisasyong pangkultura sa Camarines Sur asin kan Parasurat Bikolnon, sarong organisasyon nin mga parasurat sa rehiyon Bikol.\nSi Cirujales kan 2008 kan pagbungsod kan Tigsik sa Avenue Square\nSi Cirujales kan pagbungsod kan saiyang librong Tanog Mo, Tanog Ko (2017) sa Raul S. Roco Library\nKopya kan librong Tanog Mo, Tanog Ko (2017)\nIntrebista kan TV Patrol Bicol durante kan Buklat Art and Book Expo 2018 sa Syudad nin Naga\n↑ Lumbera, PEN authors talk on language with educators, students websityo kan Bicol Mail (pighúgot 2012-02-06)\nPinaghugot gikan sa "https://bcl.wikipedia.org/w/index.php?title=Aida_Cirujales&oldid=182207"\nHuring pigliwat an pahinang ini kan 30 Abril 2019, alas 14:57.


Padangaton ta an agrikultura, padangaton ta an Pilipinas\nSa panahon nin globalisasyon, orog tang namamati an liputok na pagkamoot sa sadering nasyon.\nDuwa an mga petsa kan satuyang independencia, enot Hulyo 4 an katalingkasan na iginawad sato kan mga Amerikano pakatapos kan giyera mundial numero 2; an ikaduwa, an pigcecelebrar niyato sagkod ngonyan na independencia kun petsa 12 kan Hunyo na pigtalaan ni Presidente Diosdado Macapagal, independencia sa ginatos na taon na kita nasakupan kan mga Kastila.\nKun ako an hahapoton dapat icelebrar niyato pareho an duwang pista opisyal ta an gabos na iyan pinag-sakripisyuhan kan satuyang mga ninuno, nagpakasakit, nagadan makamit lang ang katalingkasan na hinahangos ta sagkod ngonyan.\nAn globalisasyon para sa mga puderoso asin mayayaman lang na mga nasyones arog kan Amerika, Tsina, Britanya, asin iba pa na nagpro-producir asin ipinapabakal asin pig-nenegosyo sa satuya.\nIgwa man kita nin mga produkto kadaklan agrikultural arog kan prutas asin gulayon na pigpapabakal asin pig-nenegosyo ta man sa sainda.\nAn mga darakula asin mayayaman na nasyones pig-aapod na developed countries, an saradit asin pobre na arog satuya pig-aapod na under-developed o developing countries.\nKun ako an hahapoton dai na ngona kita makipareha asin maki-umbasan sa mga darakula, mantineron ta asin padakulaon an satong agrikultura asin mag-producir kita nin bastanteng kakanon asin hilaw na materyales para sa satuyang populasyon, an sobra ipabakal sa iba.\nNaguiguiromdoman ko kan ako nasa high school pa sarong Amerikanong padi an nagtukdo samuya na an agrikultura iyo an harigui kan ekonomiya kan nasyon.\nMala ta pigsubol an kadaklan samuya na mag-adal nin kursong agrikultura duman pa sa UP Los Baṅos, an iba sa Xavier University sa Cagayan de Oro City, an iba sa Mindanao State University sa Marawi City.\nNagtubod kami pati sa hulit na maski mag-eskwela sa luwas pero magbwelta sa lugar na namundagan, magtabang sa pagpa-uswag kan agrikultura kaiba an paguiromdom: “Bikolandia di ko babayaan”.\nSa 20ng gradwado sa UP College of Agriculture asin College of Forestry, marhay nang tolo o apat an nag-bwelta sa uma o sa Bikolandia tangarig magtabang sa pag-uma, asin kapalibotan, kadaklan nawalat sa Universidad bilang mga paratukdo, an iba nag-empleyo sa mga higanting kompaniya sa Manila asin sa abroad, dakul pa an nagpasiring sa Mindanao nagtabang sa mga plantasyon nin pinya asin batag duman asin kadakul an na-enganyar na magtrabaho sa mga darakulang banko kan gobyerno.\nAn makatristi pa idtong mga Thailanders, Vietnamese, Pakistani na nag-ereskwela sa UP Los Baṅos nagpuruli sa saindang mga lugar asin nagpadakul nin tinanom sa uma na pig-eexportar na lugod ngonyan sa Pilipinas. May sarong naguin Primer Ministro.\nSi mga Pilipinong executives sa mga opisina asin mga bankero naka-kurbata asin naka-deresenteng bolos, sakay sa makintab na kotse alagad nag-aasa sa mga imported na pagkakan hali sa ibang nasyon pati na manok, orig asin turingan saka talusog.\nGoodbye puyo asin mirapina.\nKan huring parte kan dekada 60 binukasan an International Rice Research Institute (IRRI) mismo si Presidente Lyndon Johnson kan Amerika, an espesyal na bisita, na iyo an pormal na nagbukas kan pankinaban na ahensiya na mapa-orog kan ani asin suplay nin paroy asin bagas bako lang sa Pilipinas kundi sa enterong Asya.\nPaghali ko sa Milaor kan 1966 an uma mi sa likod kan harong sa San Antonio asin duman sa barangay Maydaso kadakul pang sira poon talusog sagkod turubog.\nPagpuli ko kan dekada 70 mayo nang sira sa uma ginaradan gabos kan mga pansumpit sa peste asin abono na guibo sa mga pabrika.\nKan nag-eeskwela ako sa high school poon tiercer anyo sagkod kuarto anyo may librong pigpabasa samo na may titulong “ The Farmer Says No”, an boot sabihon an mga para-uma kabali an sakuyang ama habo sa modernong teknolohiya asin bagong paagui nin pag-uma.\nMarhay an presyo kan paroy pano pa an patas kan para-uma.\nKun ako dai napapasala inabot 40 sagkod 50 anyos bago nag-abot o ginamit an modernong teknolohiya patin post-harvest facilities, bastante asin libreng patubig alagad mahal an gastos sa pag uma bagsak man an presyo kan paroy pag-abot kan tig-ani.\nGabos pati pigpapatungod ta ginagastos sa pagpa-adal kan mga aki. Mayong laog an patas.\nPareho man an sistema na inabot kan ibang klase nin produktong agrikultural siring kan mga prutas, gulayon, burak asin sira hali sa tabang asin askad.\nHain na ngonyan an harigui kan ekonomiya na iyo an pag-uma?\nSimbag: agricultural importation.\nNgonyan may rice tarification law na soboot mapa-uswag kan hanapbuhay sa uma alagad gutom an para-uma, negosyante sana na nakaka-jackpot lalo na an mga importers o idtong mga parabakal nin produktong agrikultural hali sa ibang nasyones kan kinaban.\nDikit na pati an kadagaan na gamit sa agrikultura ta kadaklan pigtutugdukan nin mga darakulang edificio, may mga darakulang negosyo arog diyan sa barangays Dalipay, San Jose asin San Vicente sa Rosario sa Naga, barangays Palestina, San Agustin asin San Jose kan Pili, sagkod duman sa banwaan na Libmanan na pinaka-dakulang municipyo kan Cam Sur.\nKadto an Cam Sur bilang pinaka-dakulang provincia bastante an suplay nin paroy asin bagas nakakapabakal sa Naga asin Legazpi sagkod sa Metro Manila ngonyan mayo na.\nSa siring na kamurugtakan masakit mag-asenso an mga saradit na Pilipino maguin mga taga-provincia asin taga-ciudad.\nMaluya an negosyo, mayo pa nin tultol na pagkakan lalo na an pig-aapod na staple food kan mga Pilipino na iyo an bagas. Maski siisay na Presidente kan nasyon Bikolano o bako masasakitan sa siring na siristimahan.\nKun tios kita lalo kitang titilokon kan mga darakulang nasyon.\nIyo na ini an panahon na magparadangatan kita asin mahalon an buhay na itinatao satuya kan Mahal na Diyos alagad siyempre kaipuhan tabangan kan gobyerno na kita gabos mag-asenso.\nMabuhay an Pilipinas! Mabuhay an Pilipino!


2 NEPHI TSAPTER 9\nAn mg Judio titiriponon sa gabos na saindang mga kadagaan nin pangako --- Ang pagbabayad-sala iyo an magtatabos sa tawo gikan sa pagkahulog --- Ang mga hawak kan mga gadan maburuhat gikan sa mga lubongan, asin an saindang mga espiritu naggigikan sa impyerno asin sa paraiso --- Sinda paghuhukuman --- An pagbabayad-sala magliligtas gikan sa kagadanan, impyerno, sa diyablo, asin sa daeng katapusan na kapadusahan --- An matatanos ililigtas sa kahadean nin Diyos --- Mga penalidad para sa mga kasalan tinugdas --- An Solong Banal nin Israel iyo an bantay kan pintuan.\nAsin ngonian, sakuyang namumutan na mga tugang, ako nagbabasa kaining mga bagay na tanganing kamo makakaaram man sa mga tipan nin Kagurangnan na saiyang pinakipagtipanan sa gabos na harong nin Israel ---\n2 Na siya nakipag-olay sa mga Judio, sa paagi kan mga nguso nin saiyang mga banal na propeta, maski na magpoon sa kapinunan hanggan ngonian, gikan sa henerasyon hanggan sa henerasyon, sagkud na an panahon mag-abot na sinda maipamugtak giraray sa tunay na simbahan asin sa kaibahan nin Diyos; kun noarin na sinda titiriponon na makabalik sa mga kadagaan na saindang kamanahan, asin maipamugtak sa gabos na saindang mga daga nin pangako.\n3 Hilnga, sakong namumutan na mga tugang, ako nagtataram sa saindo kaining mga bagay na tanganing kamo puwedeng mag-orogma, asin ipaglangkaw an saindong mga payo sagkud pa man, nin huli sa mga bendisyon na an Kagurangnan Diyos ipapamugtak sa saindong mga kaakian.\n4 Ta ako nakakaaram na kamo naglapigot sa paghahanap, kadakul saindo dapat na makakaaram sa mga bagay na maabot; kun kaya ako nakakaaram na kamo nag-aaram na an satuyang laman kaipuhan na magluluya asin magagadan; maski na siring, sa satuyang mga hawak mahihiling niyato an Diyos.\n5 Iyo, ako nakakaaram na kamo nag-aaram na sa hawak siya magpapahiling kan saiyang sadire duman sa mga yaon sa Jerusalem, kun saen kita naggikan; ta ini sarong kapakinabangan na ini dapat na mangyari sa atubangan ninda; ta ini tinutugutan kan banal na Kaglalang na magtitios sa sadire na magin lingkod nin tawo sa laman, asin magadan para sa gabos na katawohan, na tanganing an gabos na katawohan puwedeng magin lingkod man sa saiya.\n6 Ta an kagadanan minaagi sa gabos na katawohan, na tanganing magkatotoo an panong-herak na plano nin banal na Kaglalang, igwa nin pangangaipo na may sarong kapangyarihan nin pagkabuhay-liwat, asin an pagkabuhay-liwat kaipuhan na mag-abot sa tawo nin huli sa pagkahulog; asin an pagkahulog nag-abot nin huli sa paglapas; asin ta nin huli na an tawo nahulog, sinda pinagtakwil gikan sa atubangan nin Kagurangnan.\n7 Kun kaya, ini nangangaipong gayo nin sarong daeng kasagkuran na pagbabayad-sala --- puwera lang kun ini bakong sarong daeng kasagkuran na pagbabayad-sala, na ini dae nanggad makakapagsul-ot nin mayong kalapaan. Kun kaya, an enot na paghuhukom na mag-abot sa tawo kaipuhan na magdadanay pasiring sa daeng katapusang panahon. Asin kung siring, ining laman kaipuhan na maghigda sa kalapaan asin mag-agnas pagbalik sa inang daga, na tanganing dae na nanggad magbuhat pa.\n8 O an kadunungan nin Diyos, an saiyang pagkaherak asin grasya! Ta hilnga, kun an laman dae na nanggad magbuhat pa, an satuyang mga espiritu magigin uripon kan anghel na nahulog kaidto gikan sa atubangan nin Eternal na Diyos, asin nagin diyablo, na tanganing dae na nanggad magbuhat pa.\n9 Asin an satuyang mga espiritu magigin arog sa saiya, asin kita magigin mga diyablo, mga anghel nin sarong diyablo, na pagsasaraduhan paluwas gikan sa atubangan kan satuyang Diyos, asin magdadanay na kaibahan kan ama nin mga kaputikan, nin kapaitan, arog kan saiyang sadire; iyo, sa nilalang na idto na iyo an nagdaya kan satuyang enot na mga magurang, na nagribay hitsura kan saiyang sadire haros pareho kan sarong anghel nin liwanag, asin iyo an nagtulak sa mga kaakian nin mga tawo na makanuod kan mga sikretong kombinasyon nin panggagadan, asin kan gabos na manera nin sikretong mga gibo nin kadikloman.\n10 O ano daw kadakula an karahayan kan satuyang Diyos, na iyo an nag-aandam nin sarong dalan para kita makabuhi gikan sa pagkakapot kaining makangorongirhat na diyablo; iyo, yan diyablo, kagadanan asin impiyerno, na sakong inapud na kagadanan nin hawak, asin man an kagadanan nin espiritu.\n11 Asin ini huli sa dalan nin pagliligtas kan satuyang Diyos, an Solong Banal nin Israel, ining kagadanan, na iyo an sakong pinagsasabi, na iyo an temporal, na magtatao kan saiyang mga gadan; na an kagadanan iyo an lubungan.\n12 Asin ining kagadanan na sakuyang pinagsasabi, na iyo an espirituwal na kagadanan, na magpapaluwas kan saiyang mga gadan; na an espirituwal na kagadanan iyo an impiyerno; kun kaya, an kagadanan asin impiyerno kaipuhan na magluluwas kan saindang mga gadan, asin an impiyerno kaipuhan na magpaluwas kan saiyang mga bihag na espiritu, asin an lubungan kaipuhan na magpaluwas kan saiyang mga bihag na mga hawak, asin an mga hawak asin an mga espiritu nin katawohan maipamumugtak giraray an saro sa lambang saro; asin ini mangyayari sa paagi kan kapangyarihan nin pagkabuhay-liwat kan Solong Banal nin Israel.\n13 O grabe kabanal an plano kan satuyang Diyos! Ta sa balyong lado, an paraiso nin Diyos kaipuhan na magpaluwas kan mga espiritung matatanos, asin an lubungan magpaluwas kan hawak nin matatanos; asin an espiritu asin an hawak maipamugtak giraray sa dati kaining kamugtakan, asin an gabos na katawohan magigin mayong kalapaan, asin mayong kagadanan, asin sinda mga buhay na mga kalag, na igwa nin sarong perpektong kaaraman na arog sa satuya na yaon sa laman, puwera lang mangyari na an satuyang kaaraman magigin perpekto.\n14 Kun kaya, kita magkakaigwa nin sarong perpektong kaaraman kan gabos niyatong mga kasalan, asin kan satuyang daeng pagkalinig, asin kan satuyang kahubaan; asin an matatanos magkakaigwa nin sarong perpektong kaaraman kan saindang pagkaogma, asin kan saindang pagkamatanos, na nababadoan nin puridad, iyo, maski na ngani kan roba nin pagkamatanos.\n15 Asin ini nangyaring naglipas na kun an gabos na mga katawohan makaagi na gikan kaining enot na kagadanan hanggan sa pagkabuhay, habang sinda nagin mayong kagadanan, sinda kaipuhan na magpahiling sa atubangan kan tukawan nin paghuhukom kan Solong Banal nin Israel; asin pagkatapos maabot an paghuhukom, asin sinda kaipuhan na huhusgaran uyon sa banal na paghuhukom nin Diyos.\n16 Asin tunay, habang an Kagurangnan nabubuhay, ta an Kagurangnang Diyos nagtaram kaini, asin iyo ini an saiyang eternal na tataramon, na dae puwedeng maglipas, na sinda na mga matatanos magpakamatanos pa, asin sinda na mga maaati magpakamaati pa; kun kaya, sinda na mga maaati iyo an diyablo asin an saiyang mga anghel; asin sinda magpapasiring duman sa kalayong daeng katapusan, na ipinag-andam para sa sainda; asin an saindang kapadusahan iyo an arog sa sarong danaw nin kalayo asin nag-aagabaab na gapo, na an laad nag-iitaas sagkud sa daeng kasagkuran asin mayong katapusan.\n17 O an kadakulaan asin an hustisya kan satuyang Diyos! Ta saiyang ginigibo an gabos niyang mga tataramon, asin an mga ini nagruluwas gikan sa saiyang nguso, asin an saiyang ley dapat na magpangyari.\n18 Pero, hilnga, an matatanos, an mga santos kan Solong Banal nin Israel, sinda na nagtutubod sa Solong Banal nin Israel, sina na nakatagal sa mga krus nin kinaban, asin naanggot sa supog kaini, sinda an magmamana sa kahadean nin Diyos, na ipinag-andam na para sainda magpoon pa sa pundasyon kan mundo, asin an saindang kaogmahan magigin pano sagkud pa man.\n19 O an kadakulaan kan pagkaherak nin satuyang Diyos, an Solong Banal nin Israel! Ta siya an magliligtas kan saiyang mga santos gikan sa makangorongirhat na diyablo na iyo an demonyo asin sa kagadanan, asin sa impiyerno, asin kan danaw nin kalayo asin nag-aagabaab na gapo, na iyo an mayong katapusan na kapadusahan.\n20 O grabeng marhay kadakula an kabanalan kan satuyang Diyos! Ta siya an nakakaaram kan gabos na bagay, asin mayo nang iba pang bagay puwera na siya sana an nakakaaram kaini.\n21 Asin siya nag-abot digde sa kinaban na tanganing saiyang maililigtas an gabos na katawohan kun sinda magdadangog kan saiyang boses; ta hilnga, siya an nagsapo nin mga kulog kan gabos na katawohan, iyo, an mga kulog kan lambang nabubuhay na nilalang, magin mga lalake, mga babae, asin mga kaakian, na kabala sa pamilya ni Adan.\n22 Asin siya nagpakasakit kaini na tanganing an pagkabuhay-liwat mapupuwedeng mag-agi, sa gabos na katawohan, na an gabos puwedeng magtindog sa atubangan niya sa dakulang aldaw nin paghuhukom.\n23 Asin siya nagsugo sa gabos na mga katawohan na kaipuhan na magsosolsol, asin magpabunyag sa saiyang pangaran, na igwa nin perpektong pagtubod sa Solong Banal nin Israel, o sinda dae nanggad maliligtas sa kahadean nin Diyos.\n24 Asin kun sinda dae magsosolsol asin maniwala sa saiyang pangaran, asin magpabunyag sa saiyang pangaran, asin magtagal hanggan sa katapusan, sinda dapat na kondenaron; ta an Kagurangnang Diyos, an Solong Banal nin Israel, iyo an nagtaram kaini.\n25 Kun kaya, siya nagtao nin sarong ley; asin saen na mayong ley na itinao, mayong kapadusahan; asin saen na mayong kapadusahan mayo nin kondenasyon; asin saen na mayong kondenasyon an mga pagkaherak kan Solong Banal nin Israel iyo an may kagsadire sainda, nin huli sa pagbabayad-sala; ta sinda naligtas sa paagi kan kapangyarihan niya.\n26 Ta an pagbabayad-sala naghuhustong gayo sa mga kinakaipuhan kan saiyang hustisya para sa gabos ninda na daeng ley na itinao sainda, na tanganing sinda maligtas gikan sa makangorongirhat na demonyo, sa kagadanan asin sa impiyerno, asin sa diyablo, asin sa danaw na kalayo asin nag-aagabaab na gapo, na iyo an daeng katapusan na kapadusahan; asin na sinda maipamugtak-liwat sa Diyos na iyo an kagtao sainda nin ginhawa, na iyo an Solong Banal nin Israel.\n27 Pero herak man saiya na igwa nin leyng itinao, iyo, na igwa kan gabos na mga kasugoan nin Diyos, na arog satuya, asin nagbalga sainda, asin nagsayang sa mga aldaw kan saiyang pagsubok, ta mangirhat an saiyang kamugtakan.\n28 O, yan an madayang plano kan maraot na saro! O an pagkamakasadire, asin an mga kaluyahan, asin an mga kahangalan nin mga tawo! Kun sinda may pagkanuod sinda nag-iisip na sinda madudunong asin sinda dae nakakadangog sa mga patanid nin Diyos, ta saindang binabalewala, naghuhuna na sinda nakakaaram kan saindang sadire, kun kaya, an saindang kadunungan sarong kahangalan asin ini mayong kapakinabangan sainda. Asin sinda mapapara.\n29 Pero an may pagkanuod sarong marhay kun sinda nagdadangog sa mga pagirumdom nin Diyos.\n30 Pero herak man sa mayayaman, ta sinda mayayaman sa mga bagay nin kinaban. Ta nin huli ta sinda mga mayayaman, saindang kinapupungotan an mga pobre, asin saindang hinahamak an mga maboboot, asin an saindang mga puso yaon sa saindang mga kayamanan; kun kaya, an saindang kayamanan iyo an saindang diyos. Asin hilnga, an saindang mga kayamanan mapapara na kaiba man ninda.\n31 Asin herak man sa mga bungog na dae nakakadangog; ta sinda mapapara.\n32 Herak man sa mga buta na dae nakakahiling; ta sinda mapapara man.\n33 Herak man sa mga bakong tori an puso, ta an kaaraman kan saindang mga kadaendatahan iyo an magpapahamak sainda sa huring aldaw.\n34 Herak man sa mga putikon, ta siya itatapok paibaba sa impiyerno.\n35 Herak man sa mga paragadan na tuyong nanggadan, ta siya magagadan.\n36 Herak man sainda na naggibo nin mga kaputahan, ta sinda itatapok paibaba sa impiyerno.\n37 Iyo, herak man sainda na nagsasaramba sa mga rebulto, ta an diyablo kan mga diyablo nag-oogma sa sainda.\n38 Asin sa simpleng tataramon, herak man sa gabos ninda na nagkagaradan sa saindang mga kasalan; ta sinda mabaralik sa Diyos, asin mahiling an saiyang lalawgon, asin magdadanay sa saindang mga kasalan.\n39 O, sakong namumutan na mga tugang, giromdoma an makangorongirhat na paglalapas laban sa Banal na Diyos, asin man sa makangorongirhat na magpadara sa mga pag-aagda kaiyang tusong saro. Giromdoma, an magin makamundo sa pag-iisip sarong kagadanan, asin an magin espirituwal sa pag-iisip sarong eternal na buhay.\n40 O, sakong namumutan na mga tugang, magtao nin talinga sa sakuyang mga tataramon. Giromdoma an kadakulaan kan Solong Banal nin Israel. Dae kamo magtaram na ako nakapagsabi nin makulog na mga bagay laban saindo; ta kun gigibohon nindo, kamo magtutuyaw laban sa katotoohan; ta ako nagtataram sa mga tataramon kan saindong Kaglalang. Aram ko na an mga tataramon nin katotoohan an makulog laban sa gabos na bakong malinig; pero an mga matatanos dae natatakot sa mga ini, ta sinda nagmumuot sa katotoohan asin dae natatanyog.\n41 O kaya, sakong namumutan na mga tugang, magrani sa Kagurangnan, an Solong Banal. Giromdomon na an saiyang mga dalan mga matatanos. Hilnga, an dalan kan tawo hayakpit, pero ini nakalatag sa sarong tanos na paduman sa atubangan niya, asin an parabantay kan pintuan iyo an Solong Banal nin Israel; asin siya mayong katabang duman; asin mayo nin ibang dalan kundi iyo sana an laogan na ini; ta siya dae nanggad madadaya, an Kagurangnang Diyos iyo an saiyang pangaran.\n42 Asin siisay man an magtutoktok, sa saiya siya magbubukas; asin an madudunong, asin an may pagkanuod, asin sinda na mga mayayaman, na nagkakaburundat nin huli kan saindang pinag-adalan, asin an saindang mga kadunungan, asin an saindang mga kayamanan --- iyo, sinda iyo an saiyang mga kinapupungutan; asin puwera lang kun saindang haraleon ining mga bagay paharayo, asin akoon an saindang mga sadire na mga hangal sa atubangan nin Diyos, asin magdudulok na may dakulang kapakumbabaan, siya dae nanggad magbubukas kan pinto sainda.\n43 Pero an mga bagay nin madudunong asin kan matitiyaga itatago gikan sainda sagkud pa man --- iyo, an kamurawayan na ipinag-andam para sa mga santos.\n44 O, sakong namumutan na mga tugang, giromdoma an sakong mga tataramon. Hilnga, ako naghuba kan sakong mga yamit, asin sakong pinapagpag an mga ini sa atubangan nindo; ako nangangadyi sa Diyos kan sakuyang kaligtasan na saiya akong pagmasdan kan saiyang mapaghanap na mata; kun kaya, kamo makakaaram sa huring aldaw, noarin na an gabos na tawo huhusgaran kan saindang mga kagibohan, na an Diyos nin Israel iyo ang nagtestigo na ako namagpag kan saindong mga kadaendatahan gikan sa sakuyang kalag, asin na ako nagtindog na may kaputian sa atubangan niya, asin ako nahalean kan saindong dugo.\n45 O, sakong namumutan na mga tugang, magrayo kamo sa saindong mga kasalan; ipagpag nindo an mga kadena niya na magtapos saindo nin hidale; magdulok sa Diyos na iyo an gapo kan saindong kaligtasan.\n46 Ihanda nindo an saindong mga kalag para sa mamurawayon na aldaw na iyan na an hustisya iyo an mangingibabaw sa mga matatanos, maski na ngani an aldaw nin paghuhukom, na tanganing kamo dae manluluya na may makangorongirhat na katakutan; na tanganing kamo dae makagiromdom kan saindong makangorongirhat na kasalan sa kabilugan kaini, asin mapiritan na magkukurahaw: Banal, banal an gabos mong mga paghuhukom, O Kagurangnang Diyos na Makapangyarihan sa gabos --- pero aram ko an sakong kasalan; ako naglipas kan saimong ley, asin an sakuyang kalapasan yaon sako; asibn an diyablo iyo an nakakua sako, na ako sarong biktima kan saiyang makangorongirhat na kapaitan.\n47 Pero hilnga, sakong mga tugang, bako daw na may kapakinabangan na ako dapat na magpukaw saindo sa makangorongirhat na katotohanan kaining mga bagay? Makukulgan ko daw an saindong mga kalag kun an saindong mga kaisipan malinigon? Puwede daw na ako magin maliwanag sa saindo uyon sa kaliwanagan kan katotoohan kun kamo binuhian gikan sa kasalanan?\n48 Hilnga, kun kamo mga banal ako magtataram sa saindo nin kabanalan; pero bilang kamo bakong mga banal, asin kamo namimidbid sako bilang sarong paratukdo, ini kinakaipuhang gayo na ako magtutukdo saindo kan mga nakakamit nin kasalan.\n49 Hilnga, an sakong kalag napupungot sa kasalan, asin an sakuyang puso nag-oogma sa pagkamatanos; asin ako mag-oomaw sa banal na pangaran kan sakong Diyos.\n50 Madya, sakong mga tugang, sa lambang saro na napapaha, magdulok kamo sa mga tubig; asin siya na mayong kuwarta, maabot na nagbabakal asin nagkakan; iyo, maabot na nagbabakal nin arak asin gatas na mayong kuwarta asin mayong presyo.\n51 Kun kaya, dae ka maggastos nin kuwarta para sa mga bagay na mga mayong halaga, ni an saimong kapagalan para sa mga bagay na dae naghuhustong gayo. Maghigos kang magdadangog sa sakuya, asin giromdoma an mga tataramon na sakong pinagsasabi; asin magdulok sa Solong Banal nin Israel, asin magpista sa mga bagay na dae napapara, ni malalapa, asin gibohon kan saimong kalag na magpapasasa sa katabaan.\n52 Hilnga, sakong namumutan na mga tugang, giromdoma an mga tataramon kan saimong Diyos; magpangadye ka saiya pirme sa pagka-aldaw, asin magtao nin pasasalamat sa saiyang banal na pangaran sa pagkabanggi. Gibohon na an saimong puso mag-ogmang gayo.\n53 Asin hilnga kun ano kadakula an mga tipan nin Kagurangnan, asin kun ano kabanal an saiyang pagpapakumbaba sa mga kaakian nin mga tawo; asin nn huli sa saiyang kadakulaan, asin kan saiyang grasya asin pagkaherak, siya nagpangako satuya na ang satong banhi dae basang sanang mapapahamak, na uyon sa laman, pero saiyang pangangalagaan sinda; asin sa paabuton na mga henerasyon sinda magigin sarong matanos na sanga sa harong nin Israel.\n54 Asin ngonian, mga tugang ko, ako magtataram sa saindo nin kadakul pa; pero sa pagkaaga na sana ako magpapadagos kan sakong pagtaram nin mga natada pang mga tataramon ko. Amen.\n# posted by Unknown @ 9/22/2004 04:36:00 PM


(src)="12"> [ Ritrato sa pahina 2 ]\n(src)="13"> Gusto mo daw nin dagdag na impormasyon o nin libreng pag - adal sa Bibliya ?\n(src)="14"> Buksan an www.jw.org / bcl o ipadara an request mo sa saro sa mga adres sa ibaba .\n(src)="1"> TEMA SA COVER | NAGTATAONG LIWANAG NA MGA BISYON DAPIT SA LUGAR NIN MGA ESPIRITU\n(src)="2"> Naihapot mo na daw kun ano an itsura kan lugar nin mga espiritu asin kun sairisay an mga yaon diyan ?\n(src)="3"> An totoo , naihahapot man iyan kan iba .\n(src)="4"> Rinibong taon nang pinag - iisipan iyan kan mga tawo .\n(src)="5"> May mga naniniwala na yaon sa lugar nin mga espiritu an nagadan nindang mga apuon na dapat pahilingan nin onra .\n(src)="6"> Iniisip kan iba na iyan sarong maugma asin trangkilong marhay na lugar , na inaapod na langit , na iniistaran nin mga anghel asin marahay na mga tawong nagadan .\n(src)="7"> Para man sa iba , mga diyos asin diyosa an yaon sa lugar nin mga espiritu .\n(src)="8"> Dakul an kontra sa mga ideyang iyan .\n(src)="9"> Dai ta daa maiintindihan an dapit sa lugar nin mga espiritu huling mayo man daa nin nakaduman na makakapagsabi dapit diyan .\n(src)="10"> Pero sala an argumentong iyan .\n(src)="11"> Bago nagdigdi sa daga , nag - istar si Jesu - Cristo sa langit , sa lugar nin mga espiritu .\n(src)="12"> Kaya daing pag - alangan niyang sinabi sa mga lider nin relihiyon kan inot na siglo : ‘ Ako naghilig hali sa langit bako sa paggibo kan sadiri kong buot , kundi kan buot kaidtong nagsugo sako . ’\n(src)="13"> Dahil hali mismo si Jesus duman , talagang masasabi niya sa saiyang mga apostol : ‘ Sa harong kan sakong Ama , kadakul nin mga untukan . ’ — Juan 6 : 38 ; 14 : 2 .\n(src)="14"> An Ama na sinasabi diyan ni Jesus mayong iba kundi an Diyos , na an ngaran Jehova , asin an “ harong ” ni Jehova nasa langit .\n(src)="15"> ( Salmo 83 : 18 ) Kaya , mayong mas urog na makakapagpaliwanag sa dai nahihiling na lugar na iyan kundi an Diyos na Jehova asin si Jesu - Cristo .\n(src)="16"> Nagtao sinda nin kadakul na impormasyon dapit sa langit paagi sa pambihirang mga bisyon na ipinahiling ninda sa maimbod na mga tawo .\n(src)="17"> Sa sunod na artikulo , ipapaliwanag an nagkapirang pagkasaysay sa Bibliya dapit sa deskripsiyon kan mga lalaking nakahiling nin mga bisyon .\n(src)="18"> Mantang pinag - iisipan an mga bisyon na ini , tandaan na an lugar nin mga espiritu bakong pisikal , na igwa nin mga bagay na nakakaputan o nahihiling .\n(src)="19"> Kaya dai iyan ipinaliwanag nin Diyos sa paagi na espiritung mga linalang sana an makakasabot .\n(src)="20"> Imbes , paagi sa mga bisyon , ilinadawan nin Diyos an espirituwal na mga bagay sa paaging masasabutan ta .\n(src)="21"> Matatabangan kita kan mga bisyon na masabutan an dapit sa mga nasa lugar nin mga espiritu .\n(src)="2"> Dakul sa Bibliya nin makangangalas na mga bisyon , na paagi kaiyan garo ta man sana nahihiling an dai nahihiling na kalangitan .\n(src)="3"> Dinadagka mi ika na siyasaton an mga iyan .\n(src)="4"> Siyempre , bako man gabos na sinasabi sa mga bisyon sasabuton nin literal .\n(src)="5"> Pero makakatabang iyan sa sato bako sanang para maimahinar an mga nasa lugar nin mga espiritu kundi para masabutan man kun ano an importansiya kaiyan sa sato .\n(src)="6"> ‘ Namumugtak sa langit an sarong trono asin an saro na nagtutukaw sa trono ; asin an nagtutukaw , kun paghilingon , nakakaagid sa sarong gapong jaspe asin sa sardio ; asin may hablon - dawani sa palibot kan trono na kun paghilingon nakakaagid sa esmeralda . ’ — Kapahayagan 4 : 2 , 3 .\n(src)="7"> ‘ Igwa nin sinag duman sa palibot .\n(src)="8"> Siring na an hablon - dawani yaon diyan sa mga dagom kun aldaw na nag - uuran , siring man sana an kamugtakan kan sinag duman sa palibot .\n(src)="9"> Iyo ini an kabaing kan kamurawayan ni Jehova . ’ — Ezequiel 1 : 27 , 28 .\n(src)="10"> Ipinahiling sa mga bisyon na ini , na itinao ki apostol Juan asin propeta Ezekiel , kun gurano kamuraway kan Kahuruhalangkawing Diyos na si Jehova paagi sa paggamit kan mga bagay na madali tang maintindihan — nagkikinang na mga bato , hablon - dawani ( rainbow ) , asin kahanga - hangang trono .\n(src)="11"> Itinutukdo kaiyan sa sato na an presensiya ni Jehova kahanga - hanga sa kagayunan , magaya - gaya , asin trangkilo .\n(src)="12"> An mga deskripsiyon na ini dapit sa Diyos kauyon kan mga tataramon kan salmista na nagsurat : ‘ Dakulaon nanggad si Jehova , asin ta maninigo siya sa halangkawon na pag - umaw ; makapangyarihan sa gabos na mga diyos .\n(src)="13"> Huli ta an gabos na diyos nin mga banwaan anas mga anito , alagad si Jehova kaglalang kan kalangitan .\n(src)="14"> An pag - umaw asin kadakulaan sa atubang niya ; kasarigan asin kamurawayan sa saiyang santuwaryo . ’ — Salmo 96 : 4 - 6 .\n(src)="15"> Dawa ngani Supremo si Jehova , inaagda niya kitang dumulok sa saiya sa pamibi asin sinisigurado niya sa sato na dadangugon niya kita .\n(src)="16"> ( Salmo 65 : 2 ) Dakulaon an pagkamuot asin pagmakulog sa sato nin Diyos kaya talagang nasabi ni apostol Juan : ‘ An Diyos pagkamuot . ’ — 1 Juan 4 : 8 .\n(src)="17"> ‘ Huling pano kan banal na espiritu , [ an Kristiyanong disipulo na si Esteban ] nagtangad sa langit asin nahiling niya an kamurawayan nin Diyos asin si Jesus na nagtitindog sa tuo nin Diyos , asin siya nagsabi , “ Uya nahihiling kong bukas an kalangitan asin an Aki nin tawo nagtitindog sa tuo nin Diyos . ” ’ — Guibo 7 : 55 , 56 .\n(src)="18"> Kan ipahiling ki Esteban an bisyon na ini , dai pa sana nahahaloy na ipinagadan si Jesus kan mismong mga kaulay digdi ni Esteban — an mga Judiong lider nin relihiyon .\n(src)="19"> Kinumpirmar kan bisyon na ini na buhay si Jesus asin totoong binuhay siya liwat asin tinawan nin onra .\n(src)="20"> Mapadapit diyan , si apostol Pablo nagsabi na ‘ si Jesus binuhay liwat nin Diyos sa mga gadan , asin pinatukaw sa saiyang tuo sa mga langitnon na kamugtakan , sa itaas na marhay kan gabos na pagbuot , asin kapangyarihan , asin kabagsikan , asin kasakupan , patin sa gabos na ngaran na inginaran , bako sanang sa kinaban na ini kundi man sa maabuton . ’ — Efeso 1 : 20 , 21 .\n(src)="21"> Apuwera sa mga deskripsiyon dapit sa halangkawon na posisyon ni Jesus , ipinapahiling kan Kasuratan na arog ni Jehova , si Jesus nagmamakulog na marhay sa mga tawo .\n(src)="22"> Durante kan ministeryo ni Jesus digdi sa daga , nagparahay siya nin mga may hilang asin may diperensiya sa pisikal , saka nagbuhay nin mga gadan .\n(src)="23"> Kan isinakripisyo niya an saiyang buhay , ipinahiling niya an saiyang dakulang pagkamuot sa Diyos asin sa katawuhan .\n(src)="24"> Ipinapahiling kan pagtindog ni Jesus sa tuo nin Diyos na dai na mahaloy gagamiton niya an saiyang awtoridad tanganing bendisyunan an makinuyog na mga tawo sain man na lugar .\n(src)="25"> ‘ Naghihiling ako [ si propeta Daniel ] sagkod na nagburugtak nin mga trono asin an Suanoy kan mga Aldaw [ si Jehova ] tuminukaw .\n(src)="26"> Mga manribo - ribo an nagririlingkod sa saiya , asin mga laksa nin mga laksa an nagtatarabang duman sa atubangan niya . ’ — Daniel 7 : 9 , 10 .\n(src)="27"> Sa bisyon na ini dapit sa kalangitan , bako sanang sarong anghel an nahiling ni Daniel kundi kadakul .\n(src)="28"> Talagang nakakapanggirabo an bisyon na iyan !\n(src)="29"> An mga anghel mamuraway na mga espiritu , intelihente asin makapangyarihan .\n(src)="30"> May mga ranggo sinda , arog kan serafin asin kerubin .\n(src)="31"> Labing 250 beses na sinambit sa Bibliya an mga anghel .\n(src)="32"> An mga anghel bakong mga dating tawo na nag - istar sa daga .\n(src)="33"> Haloy nang ginibo nin Diyos an mga anghel bago pa an tawo .\n(src)="34"> Kan lalangon nin Diyos an daga , yaon an mga anghel , na nagmamasid asin nagkururahaw sa pag - umaw . — Job 38 : 4 - 7 .\n(src)="35"> An saro sa ginigibong paglilingkod sa Diyos kan maimbod na mga anghel iyo an may koneksiyon sa pinakaimportanteng gibuhon ngunyan digdi sa daga — an pagbalangibog kan maugmang bareta kan Kahadian nin Diyos .\n(src)="36"> An paglilingkod nindang iyan ihinayag sa sarong bisyon na ipinahiling ki apostol Juan , na nagsurat : ‘ Ako nakahiling nin saro pang anghel na naglalayog sa tahaw nin langit , na igwa nin daing katapusan na marahay na bareta na ipagbabalangibog sa mga nag - iirok sa daga , asin sa gabos na nasyon asin tribo asin tataramon patin banwaan . ’\n(src)="37"> Bakong arog kaidtong panahon , dai na direktang nakikipag - ulay ngunyan an mga anghel sa mga tawo , pero ginigiyahan ninda an mga naghuhulit kan maugmang bareta sa mga tawong sinsero .\n(src)="38"> ‘ Nangyari an ralaban sa langit : Si Miguel [ si Jesu - Cristo ] asin an saiyang mga anghel nagruluwas sa pakilaban sa dragon ; asin an dragon asin an saiyang mga anghel nakilaban .\n(src)="39"> Asin sinda dai nakadaog , minsan an saindang kamugtakan dai na nakua sa langit .\n(src)="40"> Asin hinulog an dakulang dragon , an gurang na halas , an inaapod na Diyablo asin Satanas , an paradaya sa bilog na kinaban ; siya hinulog sa daga asin an saiyang mga anghel hinulog sa kaibahan niya . ’ — Kapahayagan 12 : 7 - 9 .\n(src)="41"> May panahon na nagin maribok sa langit .\n(src)="42"> Sa kapinunan kan kasaysayan nin tawo , saro sa mga anghel , na nagkaigwa nin grabeng pagmawot na sambahon , an nagrebelde ki Jehova asin nagin Satanas , na an buot sabihon “ Paratumang . ”\n(src)="43"> Kan huri uminiba sa rebelyon an ibang mga anghel kaya nagi sindang mga demonyo .\n(src)="44"> Kinalaban kan marauton na mga anghel na ini si Jehova asin inimpluwensiyahan an mayoriya kan katawuhan na sumuway sa mamumuton na paggiya ni Jehova .\n(src)="45"> Si Satanas asin an mga demonyo marauton asin daing hirak .\n(src)="46"> Kaiwal sinda kan mga tawo asin sinda an dahilan kan kadaklan sa mga pagsakit sa kinaban .\n(src)="47"> Halimbawa , ginadan ni Satanas an ataman na mga hayop asin mga suruguon kan maimbod na tawong si Job .\n(src)="48"> Tapos , ginadan niya gabos an 10 aki ni Job paagi sa pagpadara nin ‘ makusugon na duros ’ na guminaba sa harong na pinagtitiripunan kan mga ini .\n(src)="49"> Dangan , pinasakitan ni Satanas si Job paagi sa ‘ makulugon na pigsa magpuon sa dapan kan saiyang bitis sagkod sa alimpoporo kan saiyang payo . ’ — Job 1 : 7 - 19 ; 2 : 7 .\n(src)="50"> Pero madali nang paraon si Satanas .\n(src)="51"> Kan ihulog siya sa daga , aram niya nang ‘ kadikit na sana an panahon niya . ’\n(src)="52"> Sigurado na an katapusan ni Satanas , asin talagang maugmang bareta iyan !\n(src)="53"> ‘ Ika [ si Jesus ] buminakal para sa Diyos [ nin mga tawo hali sa ] gabos na tribo asin tataramon asin banwaan patin nasyon , asin ginibo mo sinda na magin kahadian asin mga saserdote para sa satong Diyos asin sinda maghahadi sa daga . ’ — Kapahayagan 5 : 9 , 10 .\n(src)="54"> Arog ni Jesus , may mga tawo man hali sa daga na bubuhayon pasiring sa langit .\n(src)="55"> Sinabi ni Jesus sa saiyang maimbod na mga apostol : ‘ Ako maduman sa pag - andam saindo nin lugar .\n(src)="56"> Asin ako madigdi liwat , asin iiiba ko kamo tanganing kun sain ako , duman man kamo . ’ — Juan 14 : 2 , 3 .\n(src)="57"> May katuyuhan an pagsakat ninda sa langit .\n(src)="58"> Kaiba ni Jesus , sinda an mahadi sa sarong gobyerno na pag - abot nin panahon mamamahala sa mga tawo sa daga asin mapaabot nin mga bendisyon .\n(src)="59"> Ini an Kahadian na sinabi ni Jesus na ipamibi kan mga parasunod niya sa modelong pamibi : ‘ Ama niyamo na yaon ka sa langit , sasambahon an ngaran mo .


Pahayag ni Duterte: ‘shoot the vagina’ pigdenunciar sa rally\nPambabastos asin hababang pagheling sa mga kababaehan an mga pahayag ni Presidente Rodrigo Duterte na ‘’mga rape jokes, condoms asin shoot the vagina para sa mga babaeng New People’s Army’’.\nSa ginibong actividades kan sektor nin kababaehan sa Camarines Sur asin Albay sa pagcelebrar kan International Women’s Day kan Marso 8 an isyung ‘’shoot the vagina’’ para sa babaeng NPA saro sa pigdenunciar kan progresibo asin militantanteng grupo afuera kan saindang panindugan contra sa charter change asin Tax Reform for Acceleration and Inclusion (TRAIN).\nIni an mga pahayag ni Nelsy Rodriguez lider kan Bayan asin Gabriela sa Camarines Sur huli ta salto na an mga binubutasan na mga pahayag ni Presidente Duterte na mayong respeto sa saindang sektor asin nagluluwas an hababang pagheling kaini sa sainda.\nAn pahayag kan Presidente sa tahaw kan saiyang campaña laban sa insurhencia, alagad dai nasunoan kan sektor nin kababaehan.\nSinabi pa na naglalangkaw na ngani an casong pang-aabuso sa kababaehan sa nasyon huli sa ‘’pangangalandakan mismo mula sa pinuno ng bansa’’\nSaindang pigbasehan sa listahan kan Camp Simeon Ola kan Bikol PNP digdi sa satong rehiyon igwang 909 casong pang-aabuso poon kan Enero hasta Noviembre 2017. Nangenotan an Camarines Sur namay 247 caso, Albay – 119, Masbate – 98. Dai pa kabali digdi si dai na nagsosombong sa mga awtoridad.\nNakaka-alarma an mga casong rape alagad ginigibo pang pagsuba kan presidente apesar na seryoso an dapat orolayan sa satong nasyon.\nKasabay kan aniversaryo, kabali sa saindang pigkurahaw sa protesta iyo an pagcontra sa charter change asin marikas na pag-implemenetar TRAIN Law na direktang apektado an tios na familia huli kan pag-ulanto kan mga mayor na produkto sa mercado.\nBase sa survey kan 2016, maabot sa siete milyon na kababaehan Filipino an kabali sa mga mayong trabajo, self-employed asin unemployed family workers sa agrikultura an apektado kan TRAIN law.


Suspendidong acting mayor igwa pang mga kadamay sa caso kriminal\nLibmanan, Camarines Sur – Bako lang an suspendidong Acting Mayor Rommel Bulaong an nag-aatubang nin nagkaperang mga casong falsification of public documents asin malversation envez duwa pang opisyales lokal kabale an apat pang iba na mayo na sa puesto asin an saro na sentenciahan na kan corte.\nSi dating Consejal Jose ‘Nonoy’ Dy, pamayo kan Citizens Crime Watch (CCW) sa Camarines Sur na iyo an nagsangat kan mga caso nagpahayag na base sa records kan caso sa corte an mga incumbent officials kinababalihan ninda Acting Vice Mayor Jerry Tendero asin suspendidong alcalde Bernard Brioso.\nAn iba pa na mayo na sa puesto iyo sinda dating consejales Rodel Rasonable, Jose Antonio Dilanco, Vicente Chavez, asin Luis Cañete mantang si Reynaldo Abay nasentenciahan na nin anom na taon asin sarong bulan matapos mag-pledged guilty sa corte sa pitong casong falsification asin limang casong malversation. An dating kagawad nagpasa-irarum sa probation.\nSinabi ni Dy na sa caso si Bulaong na narecibe na an kopya kan decision kan corte sa tolong bulan na preventive suspension binaba kan Hunyo 22, 2018 ni Juez Manuel Salumbides kan RTC Branch 56 kan Hall of Justice sa Libmanan, CSur, nag-aatubang siya nin tolong casong malversation asin anom na falsification of public documents.\nAn suspension inako na kan acting mayor asin nagribay sa saiya si Acting Vice Mayor Alexander Mendoza na iyo na ngonian an Acting Mayor.\nSi Bulaong nagpahayag sa media na ‘’open heart’’ na niyang inako an suspension huli ta mas marhay man magdalagan na an caso nganing malinawan an mga acusasyon laban sa saiya.\nAn iba pang nag-aatubang nin caso kriminal iyo sinda Rasonable may walong casong falsification of public documents asin limang malversation; Tendero – duwang casong falsification asin sarong malversation; Chavez – duwang falsification asin sarong malversation; Brioso – tolong casong falsification asin duwang malversation; Canete – apat na falsification asin duwang malversation; asin Dilanco – duwang falsification asin sarong malversation.\nAn sinambit na mga caso yaon sa sala ni Juez Irma Isidora Boncodin- Zamudio kan RTC Branch 57.\nSinabi ni Dy naging ugat kan caso matapos saiyang madiscobre base sa records na saiyang nasukit pig-feke soboot si mga opisyal na recibo kan Philippine Councilors League Seminar na ginibo sa Boracay asin igwa pa sa ibang lugar alagad dai man nag-aratendir asin nagpa-reimbursar sa lokal na gobierno kan saindang soboot mga binayadan.\nAn caso enot sinangat sa Ombudsman alagad binasura si mga caso administrativo asin ipinasa sa RTC si mga caso kriminal.


An Silay sarong ikatulong klase syudad na namumugtak sa probinsya nin Negros Occidental, Filipinas. Igwa ining sukol na 214.80 kilometro kwadrado na kadagaan asin namumugtak sa ikatulong distrito. Susog sa sensus kan 2010, igwa ining 120,999 katawo. An designadong zip code kaini iyo 6116.\nSimbahan Katoliko sa Silay City\nIgwa ining dakulang puerto sa pagsisira asin sa komersyo. Inapod na "Paris kan Negros" an Silay huli sa mga lumang harong (heritage house) na yaon igdi asin hustong gayong napangatamanan. Lampas 30ng siring na harong an pigdeklara na kan National Historical Institute komo lugar na historikal. Sinasabi na ini an ika-2ng siyudad na pigbunyagan komo sarong "museong siyudad", sunod sa Vigan kan Ilocos Sur.\nAn leyenda ni Prinsesa Kansilay[baguhon | baguhon an source]\nMay sarong lumang osipon na nagsasabi kun pa'nong nakua an pangaran kaini. Pig'iistorya na kan kapanahunan kan mga dato asin rajah igwang sarong prinsesang nabubuhay na iyo si Kansilay. Kan nagsakyada an mga pirata sa banwaan, nadaog an mga ini huli sa maisog na pamomoon kan prinsesa. Naglaban an prinsesa nin daing pangundangan bitbit an sarong sundang, sarong talibong, bilang sarong tunay na manlulusad. Alagad, guminana man kuta sinda dangan sana ta nagadan sa pakikilaban an prinsesa. An saiyang ka'ilusyon logologong ilinubong siya. Dakula an pag'ngalsan kan duman sa linobngan igwang tuminubo na sarong kahoy. Iyo ini an poon nin Kansilay, huring pamana kan prinsesa sa saiyang sakop.\nMga museo asin mga lumang harong[baguhon | baguhon an source]\nKinua sa "https://bcl.wikipedia.org/w/index.php?title=Silay&oldid=224597"\nHuring binago an pahinang ini kaitong 3 Enero 2022, alas 16:16.


Project:An Mapanungod - translatewiki.net\nAn translatewiki.net sarong plataporma nin lokalisasyon para sa mga komunidad nin dakit-taramon, komunidad nin mga lengguwahe, asin libre asin bukas-gikanan nin mga proyekto. Ini nagpoon sa lokalisasyon para sa MediaWiki. Kahurihurihi an suporta pinagdagdag para sa MediaWiki na mga ekstensyon, FreeCol asin ibang libre asin bukas-gikanan na mga proyekto. Hilngon sa kumpletong listahan kan suportadong mga proyekto.\nAn translatewiki.net bakong parte kan Wikimedia Foundation projects, ni kan arinman na foundation o bukas-gikanan na proyekto. Ini pinapadalagan ninda Nike and Siebrand, na parehong mga paragibo asin igwa nin konsiderableng eksperiyensiya sa i18n asin L10n, siring man an iba na staff members. An punksyunalidad kan dakit-taramon pinagtatao sa paagi kan MediaWiki extension Translate. Ining wiki pirmeng naglalaman nin pan-eksperimentong koda, asin mapuwedeng pasaon paminsan. Lugod magin mapasensiya po, an mga problema pirme man na inaasikasong hidali. An mga isyu mapuwedeng maipaabot sa support page.\nTadaw ta gumamit nin translatewiki.net\nAn pinakamarhayon na gamit sa pagdakit-taramon na yaon na sa web. An gabos na mga lokalisasyong panumpay sayon na nangyayari interface, asin igwa nin mga tawong yaon na makakahelp sa mga paradakit-taramon. Kunsoarin maghihimo nin sarong dakit-taramon,hints sa pagsabot kaining tamang kahulugan asin paggamit an itinatao, siring man mga suhestiyon gikan sa memorya kan dakit-taramon/mga serbisyo kan makina nin dakit-taramon.\nDaeng partikular na mga pribilihiyong pinagkakaipo, an lambang saro makakaambag. An lambang saro puwedeng makakaambag sa sarong lengguwahe (hilngon sa ibaba) iyo an pinagtutugutan na makakatabang sa lokalisasyon kan lengguwaheng iyan.\nAn pag-aantabay kan mga kaliwatan masayunon. An mga dae pa pinagdadakit-taramon na mga mensahe bako sanang sayon na mananagboan: kunsoarin baya na an pinaggigikanang teksto minaliwat, an apektadong mga dakit-taramon iyo an pinagtatakan para sa masayon na pagbibisto. An mga paradakit-taramon dae na magastos nin oras sa pag-aaram kun ano pa an dapat na gigibohon.\nPaandaron an saimong panuklob kan proyekto sa translatewiki.net kun ini dae pa naggibo.\nPananawon kan translatewiki.org na kapaagihan\nSa translatewiki.net na mga paradakit-taramon ipagdakit-taramon an olay-panlaog kan panuklob para sa mga produkto kun saen an mga kapisian sa tekstong Ingles pinagpalaen gikan sa koda asin pinag-organisa na magin indibidwal na mga "mensahe".\nKunsoarin na igwang maglaog na baguhong proyekto, an gikanang Ingles na mensahe pinag-iimporta. Sa pagpalawig, an mga baguhong mensahe sa Ingles pana-panahong pinag-iimporta.\nAn mga sub-pahinang pinagngaranan na /qqq pinaggagamit para sa dokumentasyon kan mensahe. An dokumentasyon isinusurat sa manwal na paagi asin ini pirmehan nang yaon sa marhayong kalidad na kun saen an marhay na komunikasyon yaon kaiba an orihinal na grupo nin paragibo kan panuklob. Kun an mga komento sa gikanang koda kaparte kan sarong proyekto nin panuklob, an mga ini man ibinubuyagyag sa olay-panlaog kan dakit-taramong.\nAn mga paradakit-taramon minahimo nin mga suhestiyon tanganing mapagayon or korehiran an orihinal na mensaheng Ingles, o adaptaron ini sa pagsuporta kan lokalisasyon. Kun nag-uyon, an mga ini pagpipilian na implementaron kan mga miyembro sa translatewiki.net na mga paragibo man sa relebanteng proyekto, o baya ipagpaaram sa mga paragibo kan proyekto.\nAn mga pinagkumpleto nang mga dakit-taramon para sa lambang lengguwahe iyo an "komitido na" sa mga proyekto kan istap kan translatewiki.net, habang an kabilogang numero kan mga dakit-taramon para sa sarong proyekto sa lengguwaheng yan pasado na sa kalunyukan na pinagka-uruyunan para sa proyektong yan. Para sa gurit kan nagkokomiter asin mga kalunyukan hilngon an mga pahina nin proyekto.\nAn panuklob na binuhian sa dakit-taramon na pinagkomiter sa sarong proyekto iyo an kontrolado asin pinagpapadalagan kan mga administrator nin proyekto asin ini luwas sa mga kamot kan translatewiki.net.\nKatanosan nin pagsadiri asin mga pangindahan\nTRANSLATEWIKI.NET DAE MINAHIMONG GARANTIYA SA PAGIGIN BALIDO\nGamiton an mga dakit-taramon sa translatewiki.net sa saimong pansadiring agyat. Sinda ipinapanungod na magagamit alagad an translatewiki.net dae makakagarantiya sa pagigin balido nin kalamanan na mananagboan digde.\nAn translatewiki.net asin an mga paraliwat kaini dae minatao nin anuman na warantiya sa ano pa man na mga kalamanan, maski ini ipinagpahayag, ipinagpanungod, o uyon sa ley, kabali, alagad bakong limitado sa, anuman na warantiya na an mga kalamanan kaini magigin libre sa kasalaan.\nAn mga dakit-taramon kan mga paradakit-taramon lisensiyado saCC-BY 3.0, asin an deribatibong mga kaggibohan lisensiyado man sa irarom kan mga lisensiya sa pag-iriba kan Libre asin Bukas-Gikanang mga proyekto na an mga dakit-taramon pinapangyari o pagdudugangan pa. An kalamnan kan mga pahina nin paragamit pinagkonsidera na "Gabos na katanosan reserbado" sa paagi kan awtor. An gabos na ibang mga kalamnan lisensiyado sa CC-BY 3.0 apuwera lang sa laen na lisensiya o katanosan nin pagsasadiri na lantadan na ipinagpapahayag.\nAn translatewiki.net nagpoon kaidtong 2006 bilang sarong prubar na wiki, na pinaggibo ni Nike, sa kolaborasyon ni Gangleri, bilang sarong internasyonalisasyong gamit para sa lokalisasyon kan MediaWiking panuklob. Ini nagpoon na yaon sa pangaran na Betawiki, na nagin translatewiki.net sa pagpoon kan 2009, kasunod na an sityo pinaghimo nang bitwal na serbidor na nagbubunyog sa irarom kan sadiring kinasakupan na pangaran kan ika-9 nin Nobyembre 2007. Kan Oktubre 2007, an translatewiki.net nag-aambag na sa lokalisasyon sa maabot na 70 mga lengguwahe, na sa pag-abot kan Hunyo 2010 duminakula sa 329 mga lengguwahe. Paano na an numero kan mga lengguwahe duminakula mahihiling sa table of translation milestones na pinagpasa para sa MediaWiki. Pag-abot kan Enero 2010 an upgrade ipinagkaipo sa kapasidad kan serbidor, tanganing maisunson sa nagdadakulang aktibidad. AnNetcup bukas-palad na pinagbunyugan an translatewiki.net poon pa kan Nobyembre 2007.\nAn ibang libre asin bukas-gikanan na mga proyekto paluhay-luhay na pinagdudugang sa translatewiki.net, nagpopoon sa FreeCol kan Agosto 2007. Pag-abot nin Hunyo 2010 an numero kan projects supported duminakula nin 16.\nAn mga paraambag sa translatewiki.net gabos mga boluntaryo, apuwera lan sa sarong miyembro kan istap na nagreresibe nin pundo para sa parte kan saiyang oras (hilngon sa funding sa ibaba). An mga Paragibo, Mga Administrador asin mga Paradakit-taramon inisyal na pinag-agyat gikan sa mga proyekto kan MediaWiki, lalo na sa Wikimedia. Haros gabos kan samuyang mga paraambag minalaog sa paagi kan MediaWiki, alagad sa kadakulon na mga proyekto na minaabot sa bilog na panahon, an MediaWiki bako na sana an gikanan kan mga paraambag. Sa pag-abot kan Hunyo 2010, an numero kan mga rehistradong paradakit-taramon nag-abot na sa 1,860.\nSa kolaborasyon kan Stichting Open Progress asin FUDforum, an translatewiki.net pinaghuhusay an nagkapirang mga rali nin pagdakit-taramon na igwang dunsay para sa na mga paradakit-taramon na yaon, tanganing mapagayon an lokalisasyon kan MediaWiki asin FUDforum.\nKan 2008 an Dutch NGO Hivos nagtao nin pundo sa paagi kan Stichting Open Progress. An banhaga paggagamiton tanganing makapagtao nin mga dunsay para sa mga dakit-taramon sa sarong listahan kan 70 sagkod 80 na mga lengguwahe na pinagtataram sa Aprika, Asya, asin Latinong Amerika na igwa nin dakul-dakul na numero nin mga parataram, alagad nagkukulang an suporta sa MediaWiki.\nSa paghinapos kan 2008 an tapos kan taon na rali nin dakit-taramon na bukas sa gabos na mga paradakit-taramon pinagbunsod.\nKan Agosto 2009 saro pang pinag-organisang rali nin dakit-taramonna pinagpundohan kan Wikimedia Nederland, an tsapter kan Dutch Wikimedia.\nAn Wikimedia Nederland pinagpunduhan man an 2009 tapos nin taon rali.\nAn mga kaabtan kan translatewiki.net pinagladawan sa Introduksyon. An teknolohikal na mga katabangan sa mga paradakit-taramon pinagladawan sa pahina nin Teknolohiya. Ining mga katabangan padagos na pinagpapahiwas asin pinagpapagayon tanganing himoon an trabaho nin dakit-taramon bilang posibleng masayunon. An mga pangangaipo kan presenteng sityo asin kauswagan pinaglaladawan sa mga Isyu asin mga hitsurahon.\nAn "Translatewiki.net" karahayang boot na pinagbunyugan kan Netcup-webspace and vServer, sa sadire nindang gastos poon pa kan Nobyembre 2007, na igwa na nin mga kasugpunan kan Pebrero 2008 asin Enero 2010.\nAn Stichting Open Progress igwa paminsan-minsan nin pinag-oorganisang pundo para sa mga rali nin pagdadakit-taramon tanganing mapakarhay an lokalisasyon kan MediaWiki, siring sa ipinagpapaliwanag sa itaas.\nMga tawo sa likod kan translatewiki.net\nAn mga miyembro kan sentrong grupo imbuwelto sa haros aro-aldaw na pagpapadalagan kan translatewiki.net. Sinda igwa man nin kalangkayan sa mga serbidor asin responsable para sa paghihimo nin mga bagay sa dalagan na igwa lang nin kadikit na mga problema. Para sa kadagdagan na impormasyon pakikonsulta an saindang indibidwal na pahina nin paragamit.\nKagmukna, haros gabos na pampaurog na gibo\nTagapagmaneho nin Komunidad, koordinador nin proyekto, paragibo\nKomitidor sa dakit-taramon para sa MediaWiki, paragibo\nKami man minadepende sa trabaho na naginibohan sa paagi kan ibang mga miyembro nin satuyang komunidad:\nGangleri – amay na bisyonaryo, bako nang aktibo\nGerardM – Ambassador, publisidad na ginagamit an direktang kontak, blogs, StatusNet, Twitter\nGabos na kontak sa lambang mga proyekto\nGabos na mga paradakit-taramon asin iba pang mga miyembro kaining proyekto\nIka puwedeng magwalat nin sarong mensahe sa satuyang bungad na pahina nin diskusyon sa Support. Kun muya mo nin buhay na diskusyunan baya prubaran an satuyang tsanel sa IRC mediawiki-i18n sa libreng tagapagsumpay. Bako ining paurog, alagad kun kinakaipuahan para sa seguridad o pampribadong mga rason, ika makakagamit kan e-surat bilang sarong paagi nin pagkontak sa "translatewiki AT translatewiki DOT net" - ribayan an "AT" nin "@" asin "DOT" nin ".", asin haleon an mga espasyo man gikan sa address kan e-surat.\nIka makakatukar kan mga isyu manunungod sa sarong partikular na lengguwahe kaiba an mga paradakit-taramon sa pahina nin orolay sa portal kan lengguwahe.\nIka makakatukar kan mga isyu manunungod sa sarong partikular na proyekto kaiba an mga suportador asin mga tagapagpaisi kan paragibo sa pahina nin orolay kan pahina nin proyekto.\nIka makakatukar kan mga isyu kaiba an indibidwal na mga paragamit sa saindang mga pahina nin orolay, o sa paagi kan e-surat (i-klik an kilyaw kan e-surat na yaon sa gilid kan bara sa sarong pahina nin paragamit), kun sinda nagpili na magtugot sa e-surat.\nRetrieved from "https://translatewiki.net/w/i.php?title=Project:About/bcl&oldid=10640733"


Home / Naga City / Naga City News / Politics / Legacion o De Asis, para alkalde kan Naga\nLegacion o De Asis, para alkalde kan Naga\nBicol Standard Newspaper Friday, September 21, 2018 Naga City, Naga City News, Politics\nLegacion asin De Asis\nNAGA CITY (Bicol Standard) Si Vice Mayor Nelson Legacion asin City Concilor Nene de Asis na sana an pag pipilian na mga aspirantes hale sa Team Naga, kun madagos na an saindang consutasyon sa saindang mga suportadores.\nIni an informasyon na binutasan kan mga ayudandes kan City Hall na habo magpasambit kan saindang pangaran, sa pag alangan na masahotan na iyo an nagpapabulog kan mga informasyon sa media, dapit sa discarte sa politika kan grupo.\nSabi sa report, pig pili kan grupo na si Frank Mendoza, an Budget Officer kan Ciudad, iyo an mapadalagan kan survey na iyo an babasehan kun sisay sa duwa, (Legacion o de Asis) an mapipili, kan mga tawo na hahapoton, kun ano an saindang opinyon.\nMientrastanto, kasabay na man kaini an paghanap nin mga bagong kandidato sa iyo an mahipno kan mga mababakanteng pwesto sa Sangguniang Panlungson (SP) nin huli ta nagkapira na sana sa saindang an pwede pa na mag re-election.\nMay mga bagong pangaran an pig poonan nang palatawon sa media, na ibabale sa survey.\nAn saro digdi iyo si Jose Perez, na haloy na man na nag serveng para surat sa City Hall, asin aktibong miembro kan media digdi.\nSa katakod na informasyon, an Liga ng mga Barangay sa Naga na pinapamayohan ni Punong Barangay Dodit Beltran nag confirmar na an 27ng kapitan digdi, compromitido na ki Legacion.\nAfuera sainda, 108 na mga consejal sa barangay an nag-aanduyog sa aspirasyon kan Vice Alkalde.\nApisar kan siring na pangyayari, dai natatakot si De Asis na labanan si Legacion, sa pagtubod na dadaogon niya ini sa popularidad.\nPig lalaoman na saaga o sa Domingo magkakaigwa na nin tiripon an mga harigi kan Team Naga tangani na decidiran an issue kan pag pili kan saindang mga kandidato.\nLegacion o De Asis, para alkalde kan Naga Reviewed by Bicol Standard Newspaper on Friday, September 21, 2018 Rating: 5


“Haralion Nindo an mga Diyos kan Ibang mga Nasyon”\nAram ni Jacob na si Jehova maninigo sa eksklusibong debosyon, dawa ngani mayo pa Siyang itinaong katugunan laban sa idolatriya. (Ex 20:3-5) Kaya pagkatapos na sabihan siya ni Jehova na magbalik sa Bethel, ininstruksiyunan ni Jacob an gabos na kaibanan niya na haralion an saindang mga idolo. Itinalbong ni Jacob an mga idolo, kaiba na an mga hikaw, na posibleng isinusulot bilang mga anting-anting. (Ge 35:1-4) Siguradong naugma si Jehova sa ginibo ni Jacob.\nSa ngunyan, paano ta maitatao ki Jehova an eksklusibong debosyon? Dapat na likayan ta an ano man na bagay na konektado sa idolatriya o espiritismo. Kaiba digdi an paghali kan ano man na bagay na konektado sa okulto asin maingat na pagsiyasat kan satong mga libangan. Halimbawa, haputon an sadiri: ‘Nauugma daw ako sa mga libro o pelikula na nagtatampok nin mga bampira, zombie, o misteryosong mga kapangyarihan? “Pinapaluwas daw kan sakong piglilibangan na nakaka-enjoy an mahika, mga orasyon, o pangkukulam asin dai man iyan nakakaraot?”’ Dapat na lumikay kita sa ano man na bagay na ikinakaungis ni Jehova.—Sal 97:10.\nHILINGON AN VIDEO DRAMATIZATION NA “LABANAN NINDO AN DIYABLO,” DANGAN SIMBAGON AN MINASUNOD NA MGA HAPOT:\nAnong problema an naeksperyensiyahan kan sarong tinutukduan sa Bibliya na si Palesa?\nTaano ta madunong na magpatabang sa mga elder an saro kun nakakaeksperyensiya siya nin mga bagay na imbuwelto an espiritismo?\nLabanan nindo an Diyablo, asin rumani kamo sa Diyos.—San 4:7, 8\nKun gusto tang mag-ako kan proteksiyon ni Jehova, anong mga bagay an dapat nanggad niyatong halion?\nAnong desididong aksiyon an ginibo tulos ni Palesa?\nSa saindong lugar, ano an pirang mga paagi para malikayan an impluwensiya kan demonyo?\nI-share I-share “Haralion Nindo an mga Diyos kan Ibang mga Nasyon”\nmwb20 Abril p. 7


Wednesday, October 20, 2021, 10:03pm\nSiring kan Coronavirus, African Swine Flu, pagtuga kan Bulkan Taal, mga linog sa Mindanao asin iba pang kalamidad bako saná sa Pilipinas kundi sa ibang parte kan kinaban, an isyu kan maluyang pagbasa kan mga estudyante sa Bikol saro man na kalamidad na an nakakaparùrô...\nHabo ta man o gusto, an tataramon na Bikol iyo an saro sa mga mayor na lengwahe sa Pilipinas na minimidbid kan kan Departamento kan Edukasyon. Problema saná ta mantang nagdadakol an populasyon sa rona kan Bikol nagdidikit man lugod an nag-uusar kan mother tongue o...\nMay sarong grupo nin mga senior broadcasters na gustong buhayon liwat. Ini an Association of TV and Radio Announcers of Camarines Sur (ATRACS). Bako saná para sa marhay na iribahan, pagkasararo, asin propesyonalismo, kundi tanganing matabangan an mga taga radyo asin...\n“Mayo na an dyario, maluyahon na an benta. Bako nang masulong,” sabi ni Vacion Fernandez, an paratindang dyaryo sa kalye Evangelista, kataid kan Plaza Rizal, kan makaulay ko kan sarong aldaw. Poon sa saiyang agom na si dipuntong Tyo Inggo, sagkod sa saiya, maabot...\nSiisay an mahunà na an duwang college scholars kan pamosong Unibersidad kan Nueva Caceres (non scholae sed vitae)—an lalaki popular na newscaster asin station manager na maliputon an lagong kan boses, estudyante kan College of Commerce, saka an mestisang magayon,...\nAt last, pakaagi nin halawig na panahon, an amigo kong nagpapàsan kan gabos na problema kan kinaban, 75 anyos na, garo dyamante na an kintab asin tagas kan saiyang pagkabuhay. Ngunyan, wheelchair na an nagkakarga saiya haling Bagacay, Tinambac, pasiring sa Naga,...\nHaloy na kutang may libro akong naisurat dapit sa mga Bikol asin pakunswelo ni David Dollano na sa radyo na tunay na Bikolista. Kundi sa kaaantabay bilang radio fanatic, nalingawan kong isurat sa papel arualdaw an mga pambihirang Bikol na hararom asin hababaw pero...\nAn mga taga-media, magin broadcaster o print mediamen, mga tunay na frontliner. Maghapon, magdamlag, pagpuon pa saná kan kwarentina, 24/7 pirmi sindang nagtratrabaho, nagpapalakop kan impormasyon dapit sa mga pangyayaring katakod kan CoViD19 pandemic na ini. Garo man...\nPuon kan nagimatan ko kan dekada ‘60, an prensa saka an mass media sa Bikol, urog na sa syudad nin Naga, an pinakalibre sa bilog na nasyon. An bilang kan mga dyaryo sa Naga saná nag-aabot nin 20 gabos na nagluluwas surusemana asin pigdidistribwir sa 6 na probinsya...


Pinapahalagahan nin Diyos an Saimong “Amen”\nBASAHON SA Acholi Afrikaans Aja Akha Albanian Aleman Altai Alur American Sign Language Amharic Amis Angolan Sign Language Arabic Armenian Armenian (West) Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Boulou British Sign Language Bulgarian Cakchiquel (Western) Cambodian Catalan Cebuano Changana (Mozambique) Chavacano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinyanja Colombian Sign Language Congolese Sign Language Costa Rican Sign Language Croatian Czech Damara Dangme Danish Dayak Ngaju Digor Douala Drehu Dutch Ecuadorian Sign Language Edo Efik English Esan Español Estonian Ewe Fijian Finnish Fon Ga Garifuna Georgian German Sign Language Gitonga Greenlandic Griego Guadeloupean Creole Guarani Guatemalan Sign Language Gujarati Gun Haitian Creole Hapon Hausa Hebreo Herero Hiligaynon Hindi Hiri Motu Hmong (White) Hungarian Iban Ibanag Ibinda Icelandic Igbo Iloko Indonesian Isoko Italiano Javanese Jula Kabiye Kabuverdianu Kachin Kannada Karen (S'gaw) Kazakh Kazakh (Arabic) Kekchi Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kongo Korean Sign Language Koreano Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lahu Laotian Latvian Lhukonzo Lingala Lithuanian Lomwe Low German Luganda Lunda Luo Luvale Macedonian Macua Makhuwa-Meetto Malagasy Malay Malayalam Maltese Mam Mambwe-Lungu Mapudungun Marathi Marshallese Mauritian Creole Maya Mazatec (Huautla) Mbunda Mexican Sign Language Mingrelian Mixe Mixtec (Guerrero) Mizo Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Nicaraguan Sign Language Niuean Norwegian Nyaneka Nyungwe Nzema Okpe Oromo Ossetian Otetela Palauan Panamanian Sign Language Pangasinan Papiamento (Curaçao) Persian Pidgin (West Africa) Polish Polish Sign Language Ponapean Portuguese Portuguese (Portugal) Pranses Punjabi Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romanian Romany (Macedonia) Romany (Macedonia) Cyrillic Romany (Serbia) Romany (Southern Greece) Ronga Runyankore Ruso Russian Sign Language Rutoro Samoan Sangir Sango Saramaccan Sena Sepedi Sepulana Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin South African Sign Language Spanish Sign Language Sranantongo Sunda Swahili Swahili (Congo) Swati Swedish Tagalog Tahitian Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Arabic) Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Venda Venezuelan Sign Language Vietnamese Wallisian Waray-Waray Wayuunaiki Welsh Wolaita Xhosa Yapese Yoruba Zande Zapotec (Isthmus) Zulu\nPINAPAHALAGAHAN ni Jehova an satong pagsamba. ‘Dinadangog [niya] asin hinihinanyog’ an mga lingkod niya, asin naririsa niya an mga ginigibo ninda tanganing umawon siya, gurano man iyan kasadit. (Mal. 3:16) Halimbawa, pag-isipan an sarong termino na posibleng marhay na dakul na beses ta nang sinabi—an terminong “amen.” Pinapahalagahan daw ni Jehova dawa an simpleng terminong iyan? Iyo nanggad! Para maaraman kun taano, siyasaton niyato kun ano an kahulugan kan terminong iyan asin kun paano iyan ginamit sa Bibliya.\n“AN BILOG NA BANWAAN MASIMBAG, ‘AMEN!’”\nAn terminong “amen” nangangahulugan na “mangyari lugod,” o “iyo nanggad.” An pinagkuanan kaiyan na orihinal na termino sa Hebreo nangangahulugan na “magin maimbod,” “mapagtitiwalaan.” Ginagamit iyan kun minsan sa legal na mga prosedimiyento. Pagkatapos na manumpa an sarong tawo, masabi siya nin “amen” tanganing kumpirmaron na tama an saiyang mga sinabi asin na aakuon niya an mga konsekwensiya kan sinabi niya. (Bil. 5:22) An pagsabi kaiyan sa publiko matao saiya nin urog pang dahilan na utubon an saiyang sinumpaan.—Neh. 5:13.\nMababasa sa kapitulo 27 kan Deuteronomio an pambihirang halimbawa nin paggamit nin “amen.” Pagkalaog kan mga Israelita sa Dagang Panuga, matiripon sinda sa pag-ultanan kan Bukid nin Ebal asin Bukid nin Gerizim tanganing magdangog sa pagbasa kan Katugunan. Yaon sinda duman bako lang para magdangog kundi para ipahayag man na inako ninda an Katugunan. Ginibo ninda ini paagi sa pagsimbag nin “Amen!” kan basahon sainda an magigin mga resulta nin pagsuway. (Deut. 27:15-26, BPV *) Imahinara an boses kan ribo-ribong lalaki, babayi, asin mga aki na makusog na nagsisirimbag! (Jos. 8:30-35) Siguradong dai ninda nuarin man nalingawan an mga tataramon na sinabi ninda kan aldaw na idto. Asin inutob kan mga Israelita an saindang sinabi huling mababasa: ‘Mantang nabubuhay pa si Josue, naglingkod [ki Jehova] an mga Israelita asin pagkagadan niya, nagpadagos sinda sa paglilingkod [ki Jehova] mantang nabubuhay pa an [kamagurangan] na nakahiling kan gabos na ginibo [ni Jehova] para sa Israel.’—Jos. 24:31, BPV.\nNaggamit man si Jesus nin “amen” para kumpirmaron na totoo an sarong pahayag, pero ginibo niya iyan sa kakaibang paagi. Imbes na sabihon iyan pagkatapos nin sarong pahayag, nagsabi siya nin “amen” (itrinadusir sa Bicol bilang “sinisigurado”) bago ipahayag an sarong katotoohan. Kun minsan, inuutro niya iyan na sinasabi, “amen, amen.” (Mat. 5:18; Juan 1:51) Paagi kaiyan, sinigurado niya sa mga nagdadangog na totoo nanggad an sinasabi niya. Makakataram si Jesus na may arog kaiyan na kasiyertuhan huling siya an saro na inawtorisaran na mag-utob kan gabos na ipinanuga nin Diyos.—2 Cor. 1:20; Kap. 3:14.\n‘AN MGA TAWO NAGSABI, “AMEN!” ASIN NAG-UMAW’ KI JEHOVA\nNaggagamit man nin “amen” an mga Israelita pag inuumaw ninda si Jehova asin namimibi sa saiya. (Neh. 8:6; Sal. 41:13) Paagi sa pagsabi nin “amen” pagkatapos nin pamibi, ipinahiling kan mga nagdadangog na uyon sinda sa mga sinabi sa pamibi. Paagi kaiyan, nakapartisipar an gabos na presente asin nakadagdag sa kaugmahan sa espirituwal na okasyon. Arog kaiyan an nangyari kan darahon ni Hading David sa Jerusalem an Kaban ni Jehova. Sa nangyaring selebrasyon pagkatapos, itinao niya an nakakapukaw sa buot na pamibi na nasa pormang kanta na mababasa sa 1 Cronica 16:8-36. Napahirong marhay kan saiyang mga sinabi an mga nag-atender kaya ‘an mga tawo nagsabi, “Amen!” asin nag-umaw [ki Jehova].’ (BPV) Iyo, an nagkakasararo nindang simbag nakadagdag sa kaugmahan kan aldaw na idto.\nAn mga Kristiyano kan inot na siglo naggamit man nin “amen” pag inuumaw ninda si Jehova. Parati iyan na iiniiba kan mga kagsurat kan Bibliya sa saindang mga surat. (Roma 1:25; 16:27; 1 Ped. 4:11) Ilinaladawan pa ngani kan libro nin Kapahayagan an espiritung mga linalang sa langit na nagpapamuraway ki Jehova paagi sa pagsabi: “Amen! Umawon nindo si Jah!” (Kap. 19:1, 4) Nakaugalian na kan inot na mga Kristiyano na magsabi nin “amen” pagkatapos kan pamibi sa saindang mga pagtiripon. (1 Cor. 14:16) Pero bako iyan sarong termino na basta sana ninda sasabihon nin pauruutro na dai pinag-iisipan.\nKUN TAANO TA MAHALAGA AN SAIMONG “AMEN”\nPagkatapos na maaraman an pinagkuanan kan terminong “amen” asin kun paano iyan ginamit kan mga lingkod ni Jehova kaidto, nahiling niyato kun taano ta makahulugan nanggad na tapuson an sarong pamibi paagi kaiyan. Pag sinasabi niyato iyan sa katapusan kan satong personal na pamibi, ipinapahiling ta na talagang sinsero kita sa satong sinabi. Asin pag napapahiro kita na magsimbag nin “amen,” dawa sa puso sana, sa sarong pamibi sa publiko, ipinapahiling niyato na uyon kita sa mga sinabi sa pamibi. Pag-ulayan pa niyato kun taano ta mahalaga an satong “amen.”\nAtentibo kita huling kabtang iyan kan satong pagsamba. Sinasamba niyato si Jehova pag namimibi bako sana paagi sa pag-uyon sa sinabi sa pamibi kundi paagi man sa satong paggawi mantang namimibi. An satong pagmawot na magin sinsero sa pagsabi nin “amen” makakatabang sa sato na magkaigwa nin tamang sabuot mantang namimibi asin na magdangog na marhay sa pamibi.\nNagkakasararo kita bilang mga parasamba. Pag nasa pamibi sa publiko, nagkakasararo an gabos na miyembro kan kongregasyon huling sarong mensahe sana an nadadangog ninda. (Gibo 1:14; 12:5) Pag napapahiro kita na sumimbag nin sarabay kaiba kan satong mga tugang, mas nagkakasararo kita. Pag iriba niyatong sinasabi an “amen,” makusog man iyan o nasa puso sana, tinatawan kaiyan si Jehova nin dugang pang dahilan na pangyarihon an satong ipinamibi.\nAn satong “amen” nakakakontribwir sa pag-umaw ki Jehova\nInuumaw niyato si Jehova. Naririsa ni Jehova an gabos, dawa an satong sadit na mga gibo nin pagsamba. (Luc. 21:2, 3) Nahihiling niya kun ano an satong motibo asin kun ano an nasa puso ta. Dawa kun nagdadangog kita sa pagtiripon paagi sa telepono, makakasigurado kita na tinatawan ni Jehova nin atensiyon an satong simpleng “amen.” Pag nagsasabi kita nin “amen,” nakakadagdag kita sa ginigibong pag-umaw ki Jehova kan mga nag-aatender sa pagtiripon.\nAn satong “amen” garo baga bakong gayong mahalaga, pero bako nanggad iyan totoo. “Paagi sa paggamit kan sarong terminong ini,” an sabi nin sarong reperensiya sa Bibliya, maipapahayag kan mga lingkod nin Diyos “an kumpiyansa, lubos na pag-uyon, asin udok sa pusong paglaom na yaon sa saindang puso.” Lugod na an lambang “amen” na sasabihon niyato magin nakakapaugma ki Jehova.—Sal. 19:14.\nDAPAT DAW NA PIRMI KANG MAGSABI NIN “AMEN”?\nAn “amen” sarong mahalagang termino. Pero paano kun nasala sa pagtaram an namimibi? Dai daw kita dapat magsabi nin “amen”? Dai man. Aram ni Jehova na gabos kita napapasala sa pagtaram, asin pinapalampas niya iyan. Kaya imbes na magin sobra kamapagkritika, kun mapokus kita sa mensahe asin bako sa mga tataramon, tibaad mamatian niyato na puwede pa man giraray kitang magsabi nin “amen” sa pamibi.\nSa ibong na lado, dai kita nagsasabi nin “amen,” makusog man iyan o nasa puso sana, sa pamibi nin sarong bakong kapagtubod. Paano kun nagkataon na yaon kita sa arog kaiyan na sitwasyon? Halimbawa, tibaad nasa sarong sekular na pagtiripon kita asin may saro na pinakiulayan na mamibi. O tibaad nasa sarong pamilya kita na bakong gabos Saksi, dangan an payo kan pamilya na bakong kapagtubod iyo an nanginot sa pamibi. Ano an dapat tang gibuhon?\nKun mamugtak kita sa arog kaiyan na sitwasyon, puwede kitang magdanay na silensiyo asin magalang. Dai kita mapartisipar paagi sa pagsabi nin “amen”; ni makikikaputan man kita nin kamot mantang namimibi, huling ipaparisa kaiyan na nakikikabtang kita sa pamibi. Puwede kitang personal na mamibi nin silensiyo pero dai ta na ipapadangog sa iba an satong “amen” tanganing dai ninda isipon na nakikikabtang kita sa pamibi ninda. Kun magtirindog sinda, nasa sato an desisyon kun matindog man kita. An basta pagtindog o pagduko kan satong payo dai man maibibilang na akto nin pagsamba. An lambang Kristiyano an madesisyon kun ano an gigibuhon niya sa arog kaiyan na mga kamugtakan, asin mayo nin siisay man na dapat kritikaron sa saiyang desisyon sa siring na mga sitwasyon.\nUrog pang ipinapahiling kan nasambit na mga sitwasyon kun taano ta mahalaga ki Jehova an satong “amen.”\nI-share I-share Pinapahalagahan ni Jehova an Saimong “Amen”\nw19 Marso p. 29-31


ISYU SA CENTRAL BUS TERMINAL: City Hall pinapabayad kan corte nin Php3-M danyos\nGinana kan FPM Corporation na pigrerepresentaran kan saindang presidente Fortunato ‘’Tato’’ Mendoza, dating operator kan Central Bus Terminal na ngonian Bicol Central Station an caso sa isyu sa terminal contra sa lokal na gobierno kan Ciudad nin Naga asin pinapabayad kan RTC Branch 19 an City Hall nin nagcacantidad P1,000,000.00 bilang moral damages, P500,000.00 bilang temperate damages, P500,000.00 bilang exemplary damages, asin P1,000,000.00 bilang Attorney’s fees huli kan bakong tama sa ley an ginibong pag-takeover sa CBT.\nSa lado kan City Hall, sinabi ni Alcalde John Bongat saindang pigrerespeto an desisyon kan jusgado alagad dai pa tapos an laban legal maplantiar sinda nin motion for reconsideration mantang bako pang pinal an desisyon kan RTC.\nSa press conference kasoodma, sinabi ni Mendoza an desisyon pinaluwas kan Mayo 6, 2019 ni Juez Erwin Virgilio Ferrer, alagad iginilid an hinahagad na injunction laban sa City Hall.\nSi Mendoza nagsangat nin Civil Case sa corte na may RTC 2013-0114 for Injunction, Breach of Contract, Specific Performance and Damages with prayer for a Temporary Restraining Order or Status Quo Order and Writ of Preliminary Injunction, and for Judicial Declaration of Nullity of ExecutiveOrder Nos. 2013-030 and Sangguniang Panlungsod Resolution No. 2013-308.\nAn caso sinangat kan Deciembre 2013 huli kan alegasyon sa pagbalga kan saindang deretso sa saindang contrata na nagtutugot na dapat magpadagos pa siya sa pagpadalagan kan Central Bus Terminal.\nAn hinahagad na pag-isyu nin injunction contra sa City Hall dai naman tinugotan kan corte envez pinapabayad an ciudad nin mga damages na nag-tototal sa tres milyones pesos.\nAn ginibo kan City Hall sa fuersahan na pag-takeover malinaw na pag-abuso sa poder mantang mayo pa nganing pinal na desisyon an jusgado, kaya pinapabayad an ciudad nin damages, sabi pa ni Mendoza.\nPiglinaw ni Mendoza na kun manggana siya sa pirilian sa Mayo 13 mayo siyang plano na ipadagos niya an pagpadalagan kan CBT huli kan conflict of interest alagad isusubasta niya sa mga interesadong magpadalagan kaini.\nTATO NAGSANGAT ELECTION VIOLATION CASE VS LEGACION\nNagsangat nin electoral case an kandidato pag ka alcalde na si Tato Mendoza kontra sa saiyang karibal na si Nelson Legacion sa COMELEC Law Department sa Pili, Camarines Sur kan Mayo 3, 2019.\nSi Tato nagsangat nin reklamo kontra ki Legacion nin huli sa pag-balga kan Sec. 27 kan COMELEC Resolution 10488, kun saen an mga billboards asin iba pang porma nin election propaganda dapat hinale na tulos sa laog nin 72 oras bago an Marso 29 na iyo an opisyal na pagpuon kan karampanyahan sa local level.\nPinagsaysay ni Tato an mga pagbalgar sa paagi kan mga litrato kan mga illegal billboards asin campaign propaganda na may katakod na diyaryo petsado 26 kan Marso 2019.\nNanotaran na an nasambit na illegal billboards nakasakat pa giraray durante kan petsa na pinagbabawal na ini. Maheheling an mga billboards sa mga tinampo kan Magsaysay Ave., Del Rosario, Tabuco, asin sa Plaza Quezon.\nAn iba pang illegal na election propaganda maheheling na nakapaskil sa Del Rosario Elementary School, Pacol Elementary School, sa Naga City Cemetery, asin sa sarong waiting shed sa Barangay Balatas. Segun ki Tato, isinangat niya an reklamo tanganing matuldokan na an mapang abusadong gawigawi kan mga nakatukaw.\n“Kaipuhan magkaigwa nin patas na ralaban sa laog kan karampanyahan. An City Hall daeng ontok na ginagamit an mga rekursos kan govierno asin mga programa para sa saindang sadiring interes. Ang mga benipisiyaryo kan QUEEN, Sanggawadan, asin 4Ps padagos man na hinaharas.\nTinatarakot sinda na tatangkason sa programa kun masuporta sinda sa balyong lado,” sosog ki Tato. “Pinapaheling kaini na an ley dapat sinusunod,” dagdag ni Tato.\nAn eleksyon sa Naga maririsang iba na ngonian nin huli kan kampanyang pinaguiguibo kan Team Legacion kompara sa panahon ni depuntong Jesse Robredo kun saen an mga lalawgon kan mga kandidato limitado sana sa kun ano an sinasabi kan COMELEC. An mga darakulaon na billboards ginagamit na ngonian kaibahan na mga proyekto kan govierno.


An Torrengbantayan—Pag-aadalan na Edisyon | Abril 2009\nBASAHON SA Albanian Aleman Amharic Bicol Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Czech Danish Dutch English Español Estonian Ewe Ga Griego Haitian Creole Hapon Hiligaynon Hungarian Igbo Indonesian Italiano Koreano Latvian Lithuanian Luo Malagasy Malayalam Moore Myanmar Norwegian Ossetian Pangasinan Persian Polish Portuguese Pranses Quechua (Bolivia) Rarotongan Romanian Samoan Sepedi Sesotho (Lesotho) Setswana Seychelles Creole Shona Silozi Sinhala Slovak Slovenian Sranantongo Swahili Tatar Thai Tsonga Turkish Ukrainian Vietnamese\nIgwa daw nin ano man na paglaom na bubuhayon liwat an sarong aki na nagadan na nasa matris pa kan ina?\nSa mga dai noarin man nakaeksperyensia kan kolog na magadanan nin aki sa paaging ini, tibaad masakitan sindang imahinaron an namamatean kan mga nakaeksperyensia na kaiyan. An nagkapirang magurang grabe an pagmondo sa siring na pagkagadan nin aki. Sarong ina an nagadanan nin limang aki bago pa mamundag an mga ini. Pag-abot nin panahon, ikinaogma nia na magkaigwa nin duwang aking lalaki na may marahay na salud. Pero, nagigirumdoman nia an lambang pagkagadan kan mga aki niang idto. Sagkod na sia nabubuhay, aram nia kun pira na kutana an edad kan mga aki niang gadan na kan iluwas asin nagadan na bago mamundag kun sinda nabuhay kutana. May basehan daw an siring na mga Kristiano na maglaom na bubuhayon liwat an saindang nagadan nang aki?\nAn simpleng simbag sa hapot na iyan iyo na dai niato aram. An Biblia dai noarin man direktang nagsasabi dapit sa pagkabuhay liwat nin mga aki na gadan na kan iluwas o nagadan bago mamundag. Minsan siring, an Tataramon nin Dios igwa talaga nin mga prinsipyo na may koneksion sa hapot na iyan asin puedeng makatao nin karangahan minsan paano.\nEstudyaran niato an duwang hapot na may koneksion digdi. Enot, sa punto de vista ni Jehova, noarin nagpopoon an buhay nin tawo—sa pangingidam o sa pagkamundag? Ikaduwa, paano minamansay ni Jehova an mga aki na nasa matris pa—bilang daing kaagid na mga indibiduwal o bilang grupo sana nin mga selula asin tisyu sa matris nin babae? An mga prinsipyo sa Biblia may malinaw na simbag sa duwang hapot na iyan.\nMalinaw na ihinahayag kan Ley ni Moises na an buhay nagpopoon, bakong sa pagkamundag, kundi mas amay nanggad dian. Sa anong paagi? Ipinaheling kaiyan na kagadanan an puedeng magin penalidad sa paggadan sa sarong aki na nasa matris pa. Mangnohon an ley na ini: “Kalag an ibabayad mo sa kalag.” * (Ex. 21:22, 23) Sa siring, buhay na asin saro nang buhay na kalag an aki na nasa matris pa. An pakasabot sa dai nagbabagong katotoohan na iyan nakakatabang sa minilyon na Kristiano na isikwal an pagpaaborsion, na minamansay iyan bilang sarong magabat na kasalan sa Dios.\nSabihon ta nang buhay an aki na nasa matris pa, alagad gurano daw kahalaga ki Jehova an buhay na iyan? An ley na sinambit sa enotan may kahagadan na gadanon an sarong adulto na iyo an dahelan kan pagkagadan nin sarong aki na nasa matris pa. Kun siring, malinaw nanggad na an buhay nin sarong aki na nasa matris pa may dakulang halaga sa pagheling nin Dios. Dugang pa, dakol pang teksto sa Kasuratan an naghahayag na minamansay ni Jehova an mga aki na nasa matris pa bilang daing kaagid na mga indibiduwal. Halimbawa, pinasabngan si Hadeng David na magsabi dapit ki Jehova: “Itinago mo ako sa tulak kan sakuyang ina. . . . Naheling kan saimong mga mata pati an sakuyang pagigin embrion, asin nasusurat sa saimong libro an gabos na kabtang kaiyan, kun dapit sa mga aldaw na nahaman iyan.”—Sal. 139:13-16; Job 31:14, 15.\nNaheheling man ni Jehova na an mga aki na nasa matris pa igwa nin daing kaagid na mga kualidad asin puedeng may dakulang potensial sa ngapit. Mantang an agom ni Isaac na si Rebeca bados nin kambal, may ihinula si Jehova manongod sa duwang aking lalaki na nag-iiwal sa matris nia, na nagpaparisang naheling na nia an mga kualidad ninda na magkakaigwa nin epekto sa halawig na panahon.—Gen. 25:22, 23; Roma 9:10-13.\nInteresante man an nangyari ki Juan Bautista. An pagkasaysay kan Ebanghelyo nagsasabi: “Kan madangog ni Elizabet an pataratara ni Maria, an omboy sa saiyang matris luminukso; asin napano si Elizabet nin banal na espiritu.” (Luc. 1:41) Sa paglaladawan sa pangyayaring ini, an doktor na si Lucas naggamit nin Griegong tataramon na puedeng nanonongod magsalang sa aki na nasa matris pa o sa sarong namundag nang omboy. Ginamit nia an iyo man sanang tataramon kan magsurat sia manongod sa omboy na si Jesus na nakahigda sa bahogan.—Luc. 2:12, 16; 18:15.\nSa kabilogan, an Biblia daw nagtatao sa sato nin basehan na isipon na may dakulang pagkakalaen an sarong omboy na nasa matris pa asin an omboy na namundag na? Garo baga dai. Asin kaoyon iyan kan mga nadiskobre nin modernong siensia. Halimbawa, nanodan nin mga parasiyasat na an omboy sa matris may kakayahan na makamate asin humiro bilang reaksion sa nangyayari sa luwas nia. Sa siring, bakong makangangalas na an sarong bados nagkakaigwa nin dayupot na marhay na relasyon sa aki na nagtatalubo sa laog kan tulak nia.\nAn mga aki namumundag pakalihis nin magkakalaen na lawig nin panahon sa laog kan tulak. Isip-isipa an halimbawang ini: Sarong ina an nangaki nin kulang sa bulan asin buhay an omboy, pero nagadan ini pakalihis nin pirang aldaw. An saro pang ina nagbados nin kompleto sa bulan, alagad nagadan an aki bago mismo ini mamundag. An enot daw na ina igwa kan paglaom na bubuhayon liwat an saiyang aki huli sana ta nangaki sia nin kulang sa bulan, mantang an ikaduwang ina mayo kan siring na paglaom?\nKun siring, bilang sumaryo, malinaw na itinotokdo kan Biblia na an buhay nagpopoon sa pangingidam asin na minamansay ni Jehova an aki na nasa matris pa bilang sarong daing kaagid asin mahalagang indibiduwal. Huli sa mga katotoohan na iyan sa Kasuratan, an nagkapira tibaad mag-isip na bakong tama na sabihon na mayo nin paglaom na pagkabuhay liwat an sarong aki na nagadan na nasa matris pa. Tunay nanggad, tibaad isipon ninda na an siring na argumento nagpapaluya sa satong sono sa Kasuratan na paninindogan tumang sa aborsion, na sa pangenot basado sa mismong mga katotoohan na iyan.\nKaidto, nagbangon nin nagkapirang praktikal na hapot an magasin na ini na garo baga nagkukuestion sa posibilidad na bubuhayon liwat an mga aking nagadan bago mamundag. Halimbawa, sa Paraiso, ibubugtak daw nin Dios sa matris nin sarong babae dawa an parsial pa lang na nabilog na omboy? Minsan siring, an dugang na pag-adal asin may pamibing paghorophorop naggiya sa Namamahalang Grupo na magkongklusyon na an siring na mga pangangatanosan mayo talaga nin koneksion sa paglaom na pagkabuhay liwat. Si Jesus nagsabi: “An gabos na bagay posible sa Dios.” (Mar. 10:27) An eksperyensia mismo ni Jesus nagpapatunay na totoo an mga tataramon na iyan; an buhay nia ibinalyo hale sa langit pasiring sa matris nin sarong daraga—tunay nanggad na sarong bagay na imposible sa pagheling nin tawo.\nKun siring, an gabos daw na ini nangangahulogan na itinotokdo kan Biblia na bubuhayon liwat an mga aki na nagagadan bago mamundag? Dapat niatong idoon na dai direktang sinisimbag kan Biblia an hapot na iyan, kaya mayo nin basehan na magin dogmatiko an mga tawo dapit sa bagay na iyan. An bagay na ini puedeng magbangon nin haros daing katapusan na laen-laen na hapot. Pero, totoo na garo baga pinakamarahay na dai magkaigwa nin espekulasyon. An aram niato iyo ini: An bagay na iyan nakadepende ki Jehova Dios, na abunda sa mamomoton na kabootan asin pagkaherak. (Sal. 86:15) Daing duda, odok sa pusong minamawot nia na haleon an epekto kan kagadanan paagi sa pagkabuhay liwat. (Job 14:14, 15) Makakasarig kita na pirme niang ginigibo an tama. Bobolongon nia an dakol na lugad niato na bunga kan buhay sa maraot na sistemang ini nin mga bagay mantang mamomoton na pinagbobotan nia an saiyang Aki na “laglagon an mga gibo kan Diablo.”—1 Juan 3:8.\n^ par. 6 Kun minsan, tinatradusir an tekstong ini sa paaging nagpaparisa na an kagadanan kan ina sana an puedeng magkaigwa nin penalidad na kagadanan. Minsan siring, ipinapaheling kan orihinal na teksto sa Hebreo na an sinasabi kan ley iyo an danyos na ikinagadan kan arin man sa ina o aki na nasa matris nia.\nBobolongon ni Jehova an gabos na makolog na eksperyensia\nInomaw ni Job an Ngaran ni Jehova\nNapapagayagaya kan Integridad Nindo an Puso ni Jehova\nAn Kadonongan ni Jehova Naheheling sa mga Linalang\nPuede daw Kamong Maglingkod sa Lugar na Mas Nangangaipo nin mga Parahayag kan Kahadean?\nPagmidbid sa Saro na Orog Kisa ki Moises\nPagmidbid ki Jesus—An Saro na Orog Kisa ki David Asin ki Salomon\nText Mga opsiyon sa pag-download AN TORRENGBANTAYAN—PAG-AADALAN NA EDISYON Abril 2009\nI-share I-share AN TORRENGBANTAYAN—PAG-AADALAN NA EDISYON Abril 2009\nAN TORRENGBANTAYAN—PAG-AADALAN NA EDISYON Abril 2009


Home / Bicol News / Naga City / News / Nag huramentado sa Naga City, kinasohan kan pulis\nNag huramentado sa Naga City, kinasohan kan pulis\nBicol Standard Newspaper Monday, August 26, 2019 Bicol News, Naga City, News\nNAGA CITY (Bicol Standard) -- Dinakop kan mga tawohan kan CIDG-Camarines Sur na may oficina sa Concepcion Grande, digdi an 50 anyos na trabahador sa construction, kan ini mag huramentado, asin taragaon an saiyang kapareho trabahador.\nSinabi kan pulis na ipig turn over sainda kasubangui an nadakop na suspechado na iyo si Godogredo Nacion Sr., residente kan sinambit na lugar.\nSi Nacion asin an saiyang pag-iriba na naka durulag, armado nin sundang asin tubo, kan dinumanan an apat na iba pang construction workers sa Zone 3, Sitio Balatungan, Concepcion Grande.\nPag abot pa sana ni Nacion, tinigbas na tulos niya an naka sabatan na tawo, na nabistong iyo sinda Christian Zamora y Sarte, 28 anyos, may agom, Christopher Zamora y Polbosa, 19 anyos, soltero, Mario Zamora y Sacayan, 47 anyos, may agom asin si Francis John Estefani y Llagas, 21 anyos, binata.\nAnas sinda mga construction workers asin nag eestar sa nasambit na barangay.\nIdinagan sa hospital si saiyang mga biktima.\nSegun sa imbestigador, burat si Nacion kan mangyari an krimen.\nKinasohan siya nin Frustrated Homicide.\nAn ibang mga suspechado hinahanap pa ngonian kan mga awtoridad.\nNag huramentado sa Naga City, kinasohan kan pulis Reviewed by Bicol Standard Newspaper on Monday, August 26, 2019 Rating: 5


DepEd Naga masabay na sa expanded classes\nIginilid kan City School Division kan Department of Education (DepEd) sa Ciudad nin Naga na igwang makaayon dawa sarong escuelahan sa face-to-face classes na nagpuon kan Noviembre 15 envez saindang aandaman an expanded classes alagad kaipuhan an suporta kan lokal na gobierno.\nSi Dr. Manny De Guzman, pamayo kan DepEd Naga nagpahayag kun nagparticipar sinda sa pagsikad kan face-to-face classes an puedeng ikunsiderar iyo an Teodora Moscoso Elementary School sa Barangay Carolina.\nPerang bulan na mayong caso sa coronavirus disease alagad kan mag-anuncio an saindang national office sa pilot face-to-face classes nagkaigwang caso sa sinambit na barangay mantang naglalangkaw man kaidto si caso sa virus sa ciudad.\nHuli kaini, saindang sinibog si recomendasyon sa DepEd na magkaigwang F2F classes sa ciudad dawa sarong elementary school.\nAn saindang pig-aandaman iyo an expanded classes na iimplementar alagad hahalaton muna nin perang bulan an resulta kan in- person classes.\nSinabi pa ni De Guzman na dai man na-iiba an guidelines kan DepEd nganing an sarong escuelahan makabale sa expanded classes. An duwang enot na dapat mapasaran dapat mayong caso kan Covid-19 kun nagkaigwa man dapat pakatapos nin 28 diyas asin an transportasyon daing problema sa mga estudiantes an viaje.\nKun pasado na sa enot na duwang basic requirements dapat suportado kan LGU asin magurang asin sa listahan kan DepEd igwang 200 gabos an dapat masunod alagad ini puedeng marealisar sa pagtarabangan kan escuelahan, LGU asin magurang, sabi pa kan opisyal kan DepEd Naga.\nSa survey sa Ciudad nin Naga, 95 por ciento an nagpapabor para sa pag-atendir sa online classes alagad igwa man giraray modular learners, kabale digdi an radyo asin television.\nAn expanded classes dai man na-iiba sa F2F classes na kaipuhan magsunod man giraray sa health and safety protocols.\nNagpuon an enot na aldaw na F2F classes siyam sanang elementary school sa Bicol an nakaayon hale sa Ciudad nin Ligao, Ciudad nin Masbate asin man Sorsogon City.\nSa Camarines Sur igwang sampolong pigrecomendar sa DepEd Bicol alagad sinibog mantang limitado sana an numero kan mga escuelahan para sa pagbuelta sa physical classes. (dpa)


Home / Government / News / Balik Probinsyam Bagong Pag-asa Program, sinuspendir\nBalik Probinsyam Bagong Pag-asa Program, sinuspendir\nMANILA (Bicol Standard) -- Sinuspendir kan gobierno nasyunal an implementasyon kan Balik Probinsya, Bagong Pag-asa Program tanganing matawan nin prioridad an pagtransportar kan mga stranded na individual sa Metro Manila na makapuli sa provincia.\nIni an itinaong malinaw na instruction ni Presidente Rodrigo Duterte, sabi ni National Housing Authority (NHA) General Manager Marcelino Escalada Jr.\n"Kaipohan enoton an mga kahimanwa na stranded sa Manila asin ini iyo an mga OFWs (Overseas Filipino Workers), an construction workers, mga turista asin estudiante," sabi ni Escalada sa briefing sa television.\nMapadagos an implementasyon kan Balik Probinsya program kun tapos na an problema kan mga stranded na tao asin natabangan na sinda.\nPwede na sa masunod na bulan, Hulyo, dikit na sana an mga stranded na pasahero na gustong magpuli sa saindang probinsya.\nAn programang ini na suportado ni Senator Bong Go, nakapukaw kan dakulang interest kan mga gustong magbwelta sa probinsya.\nSi Presidente Rodrigo Duterte nagfirma kan nakaaging bulan nin executive order na nagbibilog kan Balik Probinsya, Bagong Pag-asa Council, na may obheto na mainaan an tao sa Metro Manila asin mapa-uswag an mga pwerang lugar.\nSiring man, si Lanao del Sur Governor Mamintal Adiong Jr, nag-appelar kan pag suspendir kan programa, na binabasol niya sa paglangkaw kan numero kan naolakitan kan COVID-19 sa probinsya.\nBalik Probinsyam Bagong Pag-asa Program, sinuspendir Reviewed by Bicol Standard Newspaper on Thursday, June 11, 2020 Rating: 5


42 week. [15/10/2019-31/12/2019] Alpina Magazine 2020 . Alpina fietsen\n/ Alpina fietsen folders\n/ Alpina Magazine 2020 . Alpina fietsen\nBespaar tijd en geld: Alpina fietsen reclamefolder 42 week 2019 .\nDeze aanbiedingen zijn geldig van 2019-10-15 tot 2020-12-31.\nBekijk de aanbiedingen van Alpina fietsen en bespaar op aankopen.\nLees alle Alpina fietsen promoties in deze folder.\nAlpina fietsen brochure van 15 Oktober (15/10/2019).\nU vindt op onze website: nieuwe folder, deze week folder, reclamefolder Alpina fietsen volgende week, komende week en vorige week folders.\nAlpina Magazine 2020 . Page 1\nAlpina Magazine 2020 . Page 2\nAlpina Magazine 2020 . Page 3\nAlpina Magazine 2020 . Page 4\nAlpina Magazine 2020 . Page 5\nAlpina Magazine 2020 . Page 6\nAlpina Magazine 2020 . Page 7\nAlpina Magazine 2020 . Page 8\nAlpina Magazine 2020 . Page 9\nAlpina Magazine 2020 . Page 10\nAlpina Magazine 2020 . Page 11\nAlpina Magazine 2020 . Page 12\nAlpina Magazine 2020 . Page 13\nAlpina Magazine 2020 . Page 14\nAlpina Magazine 2020 . Page 15\nAlpina Magazine 2020 . Page 16\nAlpina Magazine 2020 . Page 17\nAlpina Magazine 2020 . Page 18\nAlpina Magazine 2020 . Page 19\nAlpina Magazine 2020 . Page 20\nAlpina Magazine 2020 . Page 21\nAlpina Magazine 2020 . Page 22\nAlpina Magazine 2020 . Page 23\nAlpina Magazine 2020 . Page 24\nAlpina Magazine 2020 . Page 25\nAlpina Magazine 2020 . Page 26\nAlpina Magazine 2020 . Page 27\nAlpina Magazine 2020 . Page 28\nAlpina Magazine 2020 . Page 29\nAlpina Magazine 2020 . Page 30\nAlpina Magazine 2020 . Page 31\nAlpina Magazine 2020 . Page 32\nAlpina Magazine 2020 . Page 33\nAlpina Magazine 2020 . Page 34\nAlpina Magazine 2020 . Page 35\nAlpina Magazine 2020 . Page 36\nAlpina Magazine 2020 . Page 37\nAlpina Magazine 2020 . Page 38\nAlpina Magazine 2020 . Page 39\nAlpina Magazine 2020 . Page 40\nAlpina Magazine 2020 . Page 41\nAlpina Magazine 2020 . Page 42\nAlpina Magazine 2020 . Page 43\nAlpina Magazine 2020 . Page 44\nAlpina Magazine 2020 . Page 45\nAlpina Magazine 2020 . Page 46\nAlpina Magazine 2020 . Page 47\nAlpina Magazine 2020 . Page 48\nAlpina Magazine 2020 . Page 49\nAlpina Magazine 2020 . Page 50\nAlpina Magazine 2020 . Page 51\nAlpina Magazine 2020 . Page 52


Home / Albay / mayon / MayonPH / News / Albay, nakapreparar na sa worst scenario kan Mayon\nAlbay, nakapreparar na sa worst scenario kan Mayon\nBicol Standard Newspaper Tuesday, January 23, 2018 Albay, mayon, MayonPH, News\nLegazpi City - Dae na naghahalat nin aviso hale sa Phivolcs an Albay PDRRMC na magtaas nin Alert Level 5 antes ninda pa ebakwaron an mga residentes na nasa 9kms extended danger zone.\nIni matapos na makaparehistro nin sunod sunod na ash explosions asin lava flow and fountaining an bulkan sa nakalihis na 24 oras.\nSa intrivista kay Dr Cedric Daep, Chief kan Albay Public Safety and Emergency Management Office - APSEMO, sinabi kaini na nahihiling na ninda gabos na senyales kan matinding peligro na pwedeng ihatod kan Mayon kun kaya nagpasugo na siya nin forced evacuation sa mga nasa laog kan nasabing distansiya.\nSa Legazpi City, duwang brgy na an dinagdag sa mga inibakwar ngonyan sanang alas 9:00 nin aga, mantang an Guinobatan, nagpa ebakwar naman sa dagdag na apat na brgy.\nAn Camalig, enot ng nagpa ebakwar kan mga residentes sa gabos na baranggay na yaon sa sentro.\nMaging an mga naka ebakwar sa laog kan 8 kms danger zone, pig relokar giraray sa mas harayo asin salbadong lugar.\nAn banwaan kan Daraga, 2 pang brgy an dinagdag sa ipapa ebakwar mantang saru man sa Sto Dominggo, Albay.\nSa Ligao City, duwang sitio sa duwang brgy man an pina ebakwar sa sentro.\nDahilan kaini, maabot na sa sobra 40,000 na persona an mga nasa evacuation centers sa 3 na Siyudad, asin 7 Munisipyo.\nSegun sa mga Local DRRMOs kan mga apektadong lugar, kasya pa man sa 2 sagkod 3 aldaw an saindang mga relief assistance.\nMiyentrastanto, Pinaka nakaka apekto ngonyan sa mga residentes iyo an ash fall paghali sa Camalig, sagkod 3rd district kan Albay o South West Quadrant kan Bulkan huli sa paros amihan.\nMay mga pagkakataon na zero visibility an mga tinampo huli sa hibog kan abo.\nAn mga residentes na daeng mga facemask an inavisuhan na maggamit nin mga tela na dinumog bilang pantaklob nin dungo.\nMaski siring kaini, wara pa man nin nairereport na naospital huli sa pagpiot kan paghangos dara kan napaparong na abo.\nAn mga BFP personnel kasabay an saindang mga firetrucks an nag ikot na ngai dugdugon an tinampo na napano nin abo.\nSa ibong na lado, suspendido an klase sa gabos na lebel sa mga syudad kan Legazpi asin Ligao, munisipyo kan Sto Dominggo, Daraga, Camalig, Guinobatan, Oas, Polangui mantang an ibang lugar an nasa discretion na sana kan mga Alkalde.\nSuspendido man an byahe kan mga eroplano sa Legazpi City Airport kabale na an Naga City Airport huli kan epekto kan abo. (Vince Villar)\nAlbay, nakapreparar na sa worst scenario kan Mayon Reviewed by Bicol Standard Newspaper on Tuesday, January 23, 2018 Rating: 5


BONGAT VS LEGACION: Leni posibleng magtahaw sa “matabang” na relasyon\nSi Bise Presidente Leni Robredo, lider kan partido liberal (LP) nagsabi na namumundo siya sa nangyayaring sintikan ninda dating Alcalde John Bongat asin Alcalde Nelson Legacion kan Ciudad nin Naga alagad sinabi kaini ‘’antes siyang magtahaw mas marhay na tawan ta muna sinda nin pagkakataon, ta mas gulping nagsasawsaw mas nagiging kumplikado lugod an problema asin seguro kaulayon ko parejo sagcod na encourage na sinda muna parejo an mag-settle’’\nDai pa nakakaulay kan bise presidente an duwa asin nagtutubod siya na kun an mag-agom ngani nagkakaigwa nin dai pagkaka-intindihan kaparejo man ninda na haloy nag-ibanan nin haloy na panahon sa City hall asin sa pagserbe sa namamanuan.\n‘’Parejo kami ni Congresista Gabby Bordado na mahimo nin espuerso nganing dai na mag-grabe siring man si nakapalibot dai na makadagdag alagad hagad niya na dapat i-settle muna kan duwa kun ano man an problema’’\nEnot nang kinumfirman ni dating Alcalde Bongat na ‘’matabang na talaga’’ an relasyon ninda ni Legacion, dai pa ngani na tolong bulan sa puesto asin nagrarayo na an saindang dating marhay na pag-ibahan sa City Hall.\nSa mga pahayag ni Bongat sa miembros kan media kabale sa dahilan kan dai na i-renew ni Legacion an trabajo bilang paratukdo ni Mrs. Farrah Bongat, esposa kan dating alcalde sa City College of Naga sa burokasan nin klase ngonian na bulan nin Agosto.\nKabale pa sa pigkukulog buot kan dating alcalde na dai pa ngani natatapos an saiyang termino kan bulan nin Hunyo 2019, nagpupurokpok na sa saiyang opisina asin ni dating City Administrator Jun Mongoso. An pagpakarhay kan Mayor’s Office bilang pag-andam sa pag-okupar kan bagong jefe alcalde.\nDapat tawan nin considerasyon ni Legacion, na siya naging instrumento para sa karera politica sagcod na maging alcalde, sabi pa ni Bongat.\nPig-estorya pa na tibangan niya si Legacion na maging candidatong bise alcalde bako si dating Consejal Nathan Sergio na parejo niyang dayupot na mga amigo.\nPALIWANAG NI LEGACION\nKun sa isyu na dai na niya pig-renew an kontrata ni Mrs. Bongat bilang paratukdo saiya ining ‘’executive prerogative’’.\nNagtutubod si Legacion na paghale ni Bongat bilang alcalde, ‘‘garo kabale naman si Mrs. Bongat. Dai ko aram na may arog kaiyan na intensyon na matada’’\nBako lang an dating premira dama an dai na pig-renew si trabajo bilang paratukdo alagad kabale pa si James Refugio na nagserbe bilang City Youth Administration sa termino kan dating alcalde.\nSa isyu sa amay na renovations kan Mayor’s Office, saiya pang sinabi na nagpuon an patrabajo mayo an dating alcalde huli ta yaon sa abroad.


Si Abdelaziz Bouteflika (Arabiko: عبد العزيز بوتفليقة) (namundag kan Marso 2, 1937 sa Oujda, Morocco) Presidente kan Algeria poon 1999 sagkod ngonyan. Dati siya an Ministro sa Foreign Affairs poon 1963 abot 1979. Bilang presidente, siya an nakapaontok kan gera sibil sa Algeria kan ini nagbungkaras kan 2002 asin siya an nagpa'ontok man kan pamomoon panremalaso kan Pebrero 2011 kan mga panahon na maribok sa Tangang Subangan huli sa inaapod na Arab Spring. Siya nagsirbe man bilang presidente sa Asamblea kan Pigsararong Nasyon.\nSa pag'oltan kan taon 2010 asin 2012, makuring mga protesta an nagbutwa sa Algeria na naghuhurot nin pagsangle kan rehimen asin sa paghanap nin mga remedyo sa mga problema sa pagkawarang trabaho, korupsyon, pag'ipit sa talingkas na pagboses, asin man sa tios na kamugtakan nin pagbuhay.\nKan Nobyembre, nalampasan niya sa rekord si Houari Boumédienne bilang pinakahalawig na nagtukaw presidente kan Algeria.\nSiya enot na aki kan saiyang ina asin ikaduwang aki kan saiyang ama. An saiyang ama ((Ahmed Bouteflika) asin ina (Mansouria Ghezlaoui) guminikan sa rona nin Tlemcen, Algeria. Si Bourelflika may tolong tugang na babae sa ama asin apat na tugang na lalake (Abdelghani, Mustapha, Abderahim asin Saïd), sarong tugang na babae (Latifa). An saiyang tugang na si Said doktor na personal niya saka sinasabing importanteng pigura sa ubod na tiripon kan saiyang mga tagasuporta.\nPinaghugot gikan sa "https://bcl.wikipedia.org/w/index.php?title=Abdelaziz_Bouteflika&oldid=163304"\nLast edited on 26 Pebrero 2017, at 00:37